open-index/open-wikipedia-markdown huggingface dataset:
ഇമ്മോനാക്, അലാസ്ക

അമേരിക്കൻ ഐക്യനാടുകളിലെ അലാസ്ക സംസ്ഥാനത്തുള്ള കുസിൽവാക്ക് സെൻസസ് പ്രദേശത്തെ ഒരു പട്ടണമാണ് **ഇമ്മോനാക്**. 2000 ലെ യു.എസ്. സെൻസസ് പ്രകാരം പട്ടണത്തിലെ ജനസംഖ്യ 767 ആണ്. 

## ഭൂമിശാസ്ത്രം
യൂക്കോൺ നദിയുടെ വിശാലമായ അഴിമുഖത്താണ് സ്ഥിതി ചെയ്യുന്ന ഇമ്മോനാക് പട്ടണത്തിന്റെ അക്ഷാംശ രേഖാംശങ്ങൾ 62°46′38″N 164°32′42″W (62.777328, -164.544920) ആണ്.

## അവലംബം
ഡേവിഡ് ലെറ്റർമാൻ

അമേരിക്കൻ ടെലിവിഷൻ അവതാരകനും ഹാസ്യതാരവും, നിർമ്മാതാവും ആണ് **ഡേവിഡ് ലെറ്റർമാൻ**  ( ജ: ഏപ്രിൽ 12, 1947). നിരവധി ഹാസ്യപരിപാടികളും ലെറ്റർമാൻ അവതരിപ്പിച്ചിട്ടുണ്ട്.എൻ. ബി.സി യുടെ *ലേറ്റ് നൈറ്റ് വിത്ത് ഡേവിഡ് ലെറ്റർമാൻ* എന്ന മുപ്പത്തിമൂന്ന് വർഷം 6,028 ഭാഗങ്ങളിലായി നീണ്ടുനിന്ന അഭിമുഖപരിപാടിയുടെ ആതിഥേയനുമായിരുന്നു അദ്ദേഹം.അമേരിക്കൻ മാധ്യമരംഗ ചരിത്രത്തിൽ ഈ പരിപാടി ശ്രദ്ധേയമായ ഒരു  ഇടം നേടിയിട്ടുണ്ട്.

## പുറംകണ്ണികൾ
* 
* 
* 
* David Letterman's Feb. 24, 1978 appearance on ''90 Minutes Live'' from CBC Television
* Official ''Late Show'' biography from CBS
* 1999 article on Letterman  from Salon.com

വർഗ്ഗം:ടെലിവിഷൻ അവതാരകർ
കേയ്മൻ ദ്വീപുകൾ

പടിഞ്ഞാറൻ കരീബിയൻ കടലിലെ ബ്രിട്ടിഷ്പരദേശമേഖലയാണ് (overseas territories)**കേയ്മൻ ദ്വീപുകൾ**. ഗ്രാൻറ് കേയ്മൻ, കേയ്മൻ ബ്രാക്, ലിറ്റിൽ കേയ്മൻ എന്നീ ദ്വീപുകൾ ചേർന്നതാണ് ഈ ടെറിറ്ററി. 1503 ൽ ക്രിസ്റ്റഫർ കൊളംബസ് ആണ് ഈ ദ്വീപുകളെ കുറിച്ച് ആദ്യമായി യൂറോപ്പിനെ അറിയിച്ചത്. 1670 ൽ ബ്രിട്ടൻ ഈ ദ്വീപുകൾ പിടിച്ചെടുത്ത് കോളനിയാക്കി. 264 ചതുരശ്ര കിലോമീറ്റർ (102 ചതു. മൈൽ) വിസ്തൃതിയുള്ള കേയ്മൻ ദ്വീപുകൾ കരീബിയൻ കടലിൽ ക്യൂബ, കോസ്റ്റാറിക്ക, ജമൈക്ക എന്നീ രാജ്യങ്ങൾക്കിടയിൽ സ്ഥിതി ചെയ്യുന്നു. ഭൂമിശാസ്ത്രപരമായി പടിഞ്ഞാറൻ കരീബിയൻ മേഖലയിലും  ഗേറ്റർ ആന്റിലിസിലും ഉൾപ്പെടുന്നു.

## ചരിത്രം
കേയ്മൻ ദ്വീപുകളിൽ പതിനേഴാം നൂറ്റാണ്ടുവരെ മനുഷ്യവാസം ഇല്ലായിരിന്നു. ദ്വീപിൽ തദ്ദേശീയരായ മനുഷ്യവർഗം ഉണ്ടായിരുന്നതിന്റെ പുരാവസ്തുശാസ്ത്രപരമായ തെളിവുകളൊന്നും ലഭിച്ചിട്ടില്ല. കടൽകൊള്ളക്കാരും നാവികരും ഒലിവർ ക്രോംവെല്ലിന്റ സൈനികരിൽ ഒറ്റപ്പെട്ടുപോയവരും മറ്റുമാണ് ഇവിടുത്തെ ആദ്യ കുടിയേറ്റക്കാർ. 
ദ്വീപിലെ ആദ്യത്തെ സ്ഥിരവാസിയായി പരിഗണിക്കുന്നത് 1661 ൽ ഗ്രാൻറ് കേയ്മനിൽ ജനിച്ച ഐസക് ബോഡെൻ ആണ്. ദ്വീപിൽ കുടിയേറിയ, ഒരുപക്ഷേ ഒലിവർ ക്രോംവെല്ലിന്റെ സൈനികളിൽ ഒരാളായേക്കാവുന്ന ബോഡെന്റെ പൗത്രനാണ് ഇയാൾ. 

1670 ലെ മാഡ്രിഡ് ഉടമ്പടി പ്രകാരം ജമൈക്കയുടെ കൂടെ കേയ്മൻ ദ്വീപുകളും ബ്രിട്ടന്റെ അധീനതയിലായി.
നിരവധി കുടിയേറ്റങ്ങൾക്ക് ശേഷം 1730- കൾ മുതൽക്ക് ഇംഗ്ലീഷ് സംസാരിക്കുന്ന ഒരു ജനവിഭാഗം ദ്വീപിൽ ഉണ്ടായി വന്നു. 1734 ൽ ജമൈക്കൻ ഗവർണറുടെ രാജകീയ ഭൂമിദാനം നടന്നതിനെത്തുടർന്ന് അടിമകളുടെ ആവശ്യവും ഉടലെടുത്തു. ആഫ്രിക്കയിൽ നിന്നാണ് അടിമകളെ എത്തിച്ചത്. ഇന്ന് തദ്ദേശീയരായ കേയ്മൻ നിവാസികളിൽ ഭൂരിഭാഗവും ആ ആഫ്രിക്കൻ അടിമകളുടെ പിൻമുറക്കാരാണ്. 1803 ലെ പ്രഥമ സെൻസസ് പ്രകാരം ദ്വീപിലെ ആകെ 933 താമസക്കാരിൽ 545 പേരും കറുത്ത വർഗക്കാരായ അടിമകളായിരിന്നു. 1833 ൽ കേയ്മനിൽ അടിമത്തം നിരോധിച്ചു. അടിമത്തം അവസാനിപ്പിക്കുമ്പോൾ ദ്വീപിൽ 950 ആഫ്രിക്കൻ കറുത്ത വർഗക്കാരുടെ പിൻമുറക്കാരും 116 ബ്രിട്ടീഷ് വെളുത്ത വർഗ്ഗക്കാരുടെ പിൻമുറക്കാരുമായിരിന്നു ഉണ്ടായിരുന്നത്. 
1962 ൽ ജമൈക്ക സ്വതന്ത്രമാകുന്നത് വരെ ഇംഗ്ലണ്ടിന്റെ ജമൈക്കൻ കോളനിയുടെ ഭാഗമായിരിന്നു കേയ്മൻ ദ്വീപുകൾ.
ചരിത്രപരമായി തന്നെ കേയ്മൻ ദ്വീപുകൾ നികുതി ഇളവിന് പേരുകേട്ട നാടായിരിന്നു. നിലവിൽ കേയ്മനിൽ പ്രത്യക്ഷ നികുതികൾ ഒന്നുംതന്നെ ഇല്ല. പരോക്ഷ നികുതികൾ മാത്രമേ ദ്വീപിൽ ഏർപ്പെടുത്തിയിട്ടുള്ളൂ. ആദായനികുതി, മൂലധന നികുതി, സ്വത്ത് നികുതി എന്നിവ ഒരിക്കൽ പോലും ദ്വീപിൽ ഏർപ്പെടുത്തിയിട്ടില്ല.

## ഭൂപ്രകൃതി

പടിഞ്ഞാറൻ കരീബിയൻ കടലിലെ സമുദ്രാന്തർ പർവ്വതനിരയായ കേയ്മൻ പർവ്വതനിരയുടെ മുകളറ്റമാണ് കേയ്മൻ ദ്വീപുകൾ. 20000 അടി (6000 മീറ്റർ) ആഴമുള്ള കേയ്മൻ ഗർത്തത്തിന് നടുവിലാണ് 6 കിലോമീറ്റർ ദൈർഘ്യമുള്ള കേയ്മൻ പർവ്വതനിര കിടക്കുന്നത്. 
കരീബിയൻ കടലിന്റെ വടക്ക്-പടിഞ്ഞാറാണ് ദ്വീപുകൾ സ്ഥിതി ചെയ്യുന്നത്. പടിഞ്ഞാറ് മെക്സിക്കോയും തെക്ക്-പടിഞ്ഞാറ് ഹോണ്ടുറാസ്, നിക്കരാഗ്വ, കോസ്റ്റാറിക്ക എന്നിവയും വടക്ക് പനാമയും സ്ഥിതി ചെയ്യുന്നു. കിഴക്ക് ജമൈക്ക വടക്ക്  ക്യൂബ എന്നീ രാജ്യങ്ങളാണ്. ഗ്രാന്റ് കേയ്മൻ, കേയ്മൻ ബ്രാക്, ലിറ്റിൽ കേയ്മൻ എന്നിങ്ങനെ മൂന്ന് ദ്വീപുകൾ ചേർന്നതാണ് കേയ്മൻ ദ്വീപുകൾ. ഇതിൽ 197 ചതു. കി.മി. വിസ്തൃതിയുള്ള ഗ്രാന്റ് കേയ്മനാണ് എറ്റവും വലുത്. മൂന്ന് ദ്വീപുകളും നിരപ്പായ പവിഴദ്വീപുകളാണ്.

## അവലംബം

വർഗ്ഗം:ദ്വീപ് രാജ്യങ്ങൾ
വർഗ്ഗം:കരീബിയൻ രാജ്യങ്ങൾ
വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
ഇൻ എ സൺബേൺഡ് കൺട്രി

ബിൽ ബ്രൈസൺ എഴുതി 2000-ൽ പ്രസിദ്ധീകരിച്ച ഓസ്ട്രേലിയയെക്കുറിച്ചുള്ള യാത്രാവിവരണപ്പുസ്തകമാണ് **ഇൻ എ സൺബേൺഡ് കൺട്രി** (). ബ്രിട്ടണിൽ ഇത് **ഡൗൺ അണ്ടർ** () എന്ന പേരിലായിരുന്നു പുറത്തിറക്കിയത്. 1990-കളുടെ അവസാനം നടത്തിയ ഓസ്ട്രേലിയൻ സഞ്ചാരത്തിൻ്റെ വിവരണമാണ് ഈ പുസ്തകത്തിൽ ഉൾപ്പെടുത്തിയിരിക്കുന്നത്. ഓസ്ട്രേലിയയുടെ അരികുകളിലുള്ള പട്ടണങ്ങളും വരണ്ട ഉൾനാടൻ പ്രദേശങ്ങളിലൂടെയും ഉള്ള യാത്രയുടെ വിവരണങ്ങൾ പുസ്തകത്തിൽ ഉൾക്കൊള്ളുന്നു.
## ഉള്ളടക്കം
മൂന്ന് ഭാഗങ്ങളായാണ് ഈ പുസ്തകം തയ്യാറാക്കിയിരിക്കുന്നത്. ഓസ്ട്രേലിയയുടെ കിഴക്കും പടിഞ്ഞാറും ബന്ധിപ്പിക്കുന്ന ഇന്ത്യൻ പസിഫിക് ട്രെയിനിൽ സിഡ്നിയിൽ നിന്ന് പെർത്തിലേക്കുള്ള സഞ്ചാരമാണ് ഇൻറ്റൂ ദ ഔട്ട്ബാക്ക് () എന്ന ഒന്നാം ഭാഗത്തിലുള്ളത്. ഓസ്ട്രേലിയയുടെ തെക്കും കിഴക്കുമുള്ള ഏറ്റവും ജനവാസമേറിയ പ്രദേശങ്ങളായ സിഡ്നി, ക്യാൻബെറ, അഡെലെയ്ഡ്, മെൽബൺ എന്നീ പട്ടണങ്ങളും അവക്കിടയിലൂടെയുള്ള യാത്രയുമാണ് സിവിലൈസ്ഡ് ഓസ്ട്രേലിയ എന്ന രണ്ടാം ഭാഗം. മൂന്നാം ഭാഗമായ എറൗണ്ട് ദ എഡ്ജസിൽ ജനവാസം കുറഞ്ഞ വടക്കൻ-മദ്ധ്യ മരുഭൂമി പ്രദേശങ്ങളും പടിഞ്ഞാറൻ തീരവും വിവരിക്കുന്നു.

## വിവരിക്കപ്പെടുന്ന പ്രധാനപ്പെട്ട സ്ഥലങ്ങളും കാര്യങ്ങളും

* ഗ്രേറ്റ് ബാരിയർ റീഫ്
* ഗ്രേറ്റ് ഡിവൈഡിങ് റേഞ്ജ്
* സിഡ്നി
**സിഡ്നി ഹാർബർ പാലം
**സിഡ്നി ഓപ്പറ ഹൗസ്
* ബ്ലൂ മൗണ്ടൻസ്
* ഇന്ത്യൻ പസിഫിക് റെയിൽവേ
* ബ്രോക്കൺ ഹിൽ
* നല്ലർബോർ
* കുക്ക് റെയിൽവേ സ്റ്റേഷൻ
* കേപ്പ് യോർക്ക്
* കറ്റൂംബ/ത്രീ സിസ്റ്റേഴ്സ്
* കൗറ
* ക്യാൻബെറ
**പാർലമെൻ്റ് മന്ദിരം
* അഡെലെയ്ഡ്
* ലണ്ടൻ ബ്രിഡ്ജ്
* വഴിയോരത്ത് സ്ഥാപിക്കുന്ന വലിയ രൂപങ്ങൾ
* മെൽബൺ
* മോണിങ്ടൻ ഉപദ്വീപ്
* പോയിൻ്റ് നേപ്പിയൻ/നേപ്പിയൻ കോട്ട
* ഷെവിയറ്റ് കടൽത്തീരം
* ഹാരൾഡ് ഹോൾട്ടിൻ്റെ മരണം
* കിങ് വാലി
* വാർബി-ഓവൻസ് ദേശീയോദ്യാനം
* കെല്ലി ട്രീ വോക്ക്
* ദ ജയൻ്റ് വോം
* ഓസ്ട്രേലിയയിലെ ആദിമനിവാസികളും ചരിത്രവും
* മൈഓൾ ക്രീക്ക്
* സർഫേഴ്സ് പാരഡൈസ്
* കുക്ക് ടൗൺ
* കേപ്പ് ട്രൈബുലേഷൻ
* ഡൈൻട്രീ
* ഡാർവിൻ
* സൈക്ലോൺ ട്രേസി
* ഡാലി വാട്ടേഴ്സ്
* ഡെവിൾസ് മാർബിൾസ്
* സ്റ്റ്യുവർട്ട് ഹൈവേ
* ആലീസ് സ്പ്രിങ്സ്
* ഉലുരു/അയേഴ്സ് റോക്ക് 
* പേർത്ത്
** കിങ്സ് പാർക്ക്
** മോസ്മൻ പാർക്ക്
* വാലി ഓഫ് ദ ജയൻ്റ്സ്
* പിൽബരയിലെ സ്ട്രൊമാറ്റോലൈറ്റ്
* ഷാർക്ക് ബേ
* ബറ്റേവിയ തീരവും ചരിത്രവും
* റെഡ് ബ്ലഫ് തീരം
* ഹാമെലിൻ പൂൾ - അവിടത്തെ സ്ട്രൊമാറ്റോലൈറ്റ്
* ബംഗിൾ ബംഗിൾസ്
* ഓസ്ട്രേലിയയിലെ വിഷജന്തുക്കൾ

വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:യാത്രാവിവരണങ്ങൾ
വർഗ്ഗം:ഓസ്ട്രേലിയയെക്കുറിച്ചുള്ള ഗ്രന്ഥങ്ങൾ
ഗൂഗിൾ അല്ലോ

ഗൂഗിൾ വികസിപ്പിച്ച ഒരു ആശയവിനിമയ ആപ്ലിക്കേഷൻ ആണ് **അല്ലോ**. സമാനമായ ആപ്ലിക്കേഷനുകളിൽ നിന്ന് വ്യത്യസ്തമായി ഒരു സാങ്കല്പിക അസിസ്റ്റന്റിന്റെ സാന്നിധ്യവും ടൈപ്പ് ചെയ്യാതെ തന്നെ മറുപടി നൽകാനുള്ള “സ്മാർട്ട് റിപ്ലൈ” സംവിധാനവും അല്ലോയുടെ പ്രത്യേകതയാണ്. 
മെയ് 18, 2016ന് ഗൂഗിൾ ഐ/ഓ വേദിയിൽ അവതരിപ്പിക്കപ്പെട്ട അല്ലോ സെപ്റ്റംബർ 21, 2016 ന് പൊതുജനങ്ങൾക്കു ലഭ്യമായി. ആൻഡ്രോയിഡ്, ഐഒഎസ് എന്നീ പ്ലാറ്ഫോമുകളിൽ ഈ ആപ്പ് ലഭ്യമാണ്. 

അല്ലോയുടെ സ്മാർട്ട് റിപ്ലൈ സംവിധാനം ഗൂഗിളിന്റെ മെഷീൻ ലേർണിങ് സാങ്കേതികവിദ്യ ഉപയോഗിച്ചാണ് പ്രവർത്തിക്കുന്നത്. ഗൂഗിളിന്റെ തന്നെ ഇൻബോക്സ് ആപ്പിനെപ്പോലെ ഉപയോക്താവിന്റെ പെരുമാറ്റം അനുസരിച്ചു പൊരുത്തപ്പെടാനും മികച്ച നിർദ്ദേശങ്ങൾ നൽകാനും അതിനാൽ അല്ലോ ആപ്പിന് കഴിയുന്നു. 
“വിസ്‌പെർ ഷൗട്ട്” എന്ന പ്രത്യേകത ഉപയോഗിച്ച് യഥാർഥ സംസാരത്തിൽ ശബ്ദം കൂട്ടുന്നതും കുറയ്ക്കുന്നതും പോലെ അയക്കുന്ന സന്ദേശത്തിന്റെ വലിപ്പം കൂട്ടാനും കുറയ്ക്കുവാനും കഴിയും.

## References


വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:ഐ.ഒ.എസ് സോഫ്റ്റ്‌വെയർ
ചിത്രകാർ (ബംഗാളി ചലച്ചിത്രം)

സൈബൾ മിത്ര സംവിധാനം ചെയ്ത ബംഗാളി ചലച്ചിത്രമാണ് **ചിത്രകാർ**(The Last Mural). ഇരുപത്തിയൊന്നാമത് കേരള രാജ്യാന്തര ചലച്ചിത്രമേളയിലെ മത്സര വിഭാഗത്തിലേക്കു തെരഞ്ഞെടുക്കപ്പെട്ടു.
## പ്രമേയം
ലോകത്തിന്റെ രണ്ടു വ്യത്യസ്ത ഇടങ്ങളിലിരുന്ന് രചന നടത്തിയ ബംഗാളിലെ ബിനോദ് ബിഹാരി മുഖർജി,  ന്യൂയോർക്കിലെ മാർക്ക് റോത്ത്കോ എന്നീ രണ്ടു മഹാന്മാരായ ചിത്രകാരന്മാർക്കുളള ശ്രദ്ധാഞ്ജലിയാണ് ഈ ചിത്രം. ഒരുപാട് സമാനതകളുണ്ടായിരുന്ന ഈ രണ്ടു കലാകാരന്മാരുടെയും സൃഷ്ടികളും ചിന്തയുമാണ് ഈ ചിത്രത്തിന് പ്രചോദനമായത്. ചിത്രകാരനായ ബിനോദ് ബിഹാരി മുഖർജിയുടെ ജീവിതത്തെ ആസ്പദമാക്കി സത്യജിത് റായ് സംവിധാനം ചെയ്ത ഇന്നർ ഐ എന്ന ഡോക്യുമെന്ററി, മുഖർജിയുടെ പെയിന്റിംഗുകൾ, രചനകൾ, അന്ധതയെ തോൽപ്പിച്ച് അദ്ദേഹം നടത്തിയ ചിത്ര പരിശ്രമങ്ങൾ, ആദ്ദേഹം ശാന്തിനികേതനിലെ കലാഭവനിൽ വരഞ്ഞ അവസാന ചുമർചിത്രം, തന്റെ സീഗ്രാം ചുവർ ചിത്രങ്ങൾ വിൽക്കാൻ വിസമമ്മതിച്ച മാർക്ക് റോത്ത്കോ എന്നിവയിൽ നിന്നാണ് ഈ ചലച്ചിത്രത്തിന്റെ പിറവി.  ആർക്കു വേണ്ടിയാണ് ചിത്രകാരൻ വരയ്ക്കുന്നത് ? പണം നൽകുന്നവർക്കു വേണ്ടിയാണോ ? ചിത്രങ്ങളും ചുവർ ചിത്രങ്ങളും വെറും ഉപഭോഗ വസ്തുക്കൾ മാത്രമോ ?എന്നീ ചോദ്യങ്ങൾ ഈ ചിത്രം മുന്നോട്ടു വയ്ക്കുന്നു.  ഒരു കലാകാരന്റെ കണ്ണിലൂടെ കലാ ഉദ്യമവും വാണിജ്യ യാഥാർത്ഥ്യവും തമ്മിലുള്ള സംഘട്ടനമാണ് ഈ ചിത്രം ചർച്ച ചെയ്യുന്നത്.

## അഭിനേതാക്കൾ
ധൃതിമാൻ ചാറ്റർജി, അർപ്പിത ചാറ്റർജി, അരുൺ മുഖർജി, മൃണാൾ ദെ, ശുഭ്രജിത്ത് ദത്ത, പ്രദീപ്കുമാർ ദത്ത എന്നിവരാണ് പ്രധാന അഭിനേതാക്കൾ.
## ചലച്ചിത്ര മേളകളിൽ
* ഇരുപത്തിയൊന്നാമത് കേരള രാജ്യാന്തര ചലച്ചിത്രമേളയിലെ മത്സര വിഭാഗത്തിലേക്കു തെരഞ്ഞെടുക്കപ്പെട്ടു. (2016)

## അവലംബം


വർഗ്ഗം:ബംഗാളി ചലച്ചിത്രങ്ങൾ
ഫ്രാങ്ക്ലിൻ പിയേഴ്സ്

അമേരിക്കൻ ഐക്യനാടുകളുടെ 14ആമത്തെ പ്രസിഡന്റായിരുന്നു **ഫ്രാങ്ക്ലിൻ പിയേഴ്സ്.- Franklin Pierce.**

## അവലംബം

വർഗ്ഗം:അമേരിക്കൻ പ്രസിഡണ്ടുമാർ
ആയിഷ (കവിത)

വയലാർ രാമവർമ്മയുടെ പ്രസിദ്ധമായ ഖണ്ഡകാവ്യമാണ് ആയിഷ.
1952ലാണ് ഇത് പ്രസിദ്ധീകൃതമായത്. വയലാർ കവിതകളിൽ ഏറെ പ്രകീർത്തീക്കപ്പെട്ടിട്ടുള്ള ഈ ഖണ്ഡകാവ്യം ഏറെ ജനകീയമാക്കിയത് അതിന്റെ കഥാപ്രസംഗ ആവിഷ്ക്കാരമാണ്. വി.സാംബശിവൻ  ആയിഷ നൂറുകണക്കിനു വേദികളിൽ നാലു പതിറ്റാണ്ടോളം അവതരിപ്പിച്ചിരുന്നത്രേ.
## കഥാസാരം
ഒരു മൂന്നാം കക്ഷിയുടെ അനുഭവ /നിരീക്ഷണ  വിവരണമായിട്ടാണ് ആയിഷയെന്ന കാവ്യം രൂപപ്പെടുത്തിയിരിക്കുന്നത്. ആയിഷ എന്ന എട്ടൊ പത്തോ വയസ്സുള്ള ബാലിക പാൽ വിൽക്കുന്ന വീടുകളിൽ ഒന്നാണ് നിരീക്ഷന്റേത്. നിഷ്കളങ്ക ബാല്യത്തെ അവതരിപ്പിച്ചുകൊണ്ട് തുടങ്ങുന്ന കാവ്യം പിന്നീടങ്ങോട്ട് വിവരിക്കുന്നത് അടുത്ത പത്തോ അതിലധികമോ വർഷങ്ങളായി നടക്കുന്ന സംഭവ പരമ്പരകളേയാണ്.

## കഥാ പാത്രങ്ങൾ
*ആയിഷ പാൽ വിൽക്കുന്ന പെൺകുട്ടിയാണ് നാം ആദ്യം കാണുമ്പോൾ. അവളുടെ കുടുംബ പശ്ചാത്തലം വഴിയേ അവതരിപ്പിക്കപ്പെടുന്നു.
*അദ്രുമാൻ- ആയിഷയുടെ പിതാവ്. ഇറച്ചിവെട്ടുക്കാരനും മാംസ വിൽപ്നക്കാരനും.മുൻ കോപിയും ശുണ്ഡിക്കാരനും ആയ ഇയാൾ പൈശാചികതയുടെ ആൾരൂപമായി അവതരിപ്പിക്കപ്പെടുന്നു. എന്തിനും ഏതിനും “നിന്നെ ഞാൻ അറുത്ത് കടയിൽ കെട്ടിതൂക്കും” എന്നട്ടഹസിക്കുന്നയാൾ.
*ആയിഷയുടെ ഭർത്താവ് – പേരില്ലാത്ത ഒരു ധനികൻ, “, നൂറു രൂഫാ “ കൊടുത്ത് ആയിഷയെ നിക്കാഹ് ചെയ്ത് കൊണ്ട് വരുന്ന കാമഭ്രാന്തൻ. ഏതാനം വർഷത്തിനുള്ളിൽ ആയിഷയേയും അയാൾ മൊഴിചൊല്ലുന്നു. “ആറോളം പെണ്ണുങ്ങളെ“ മുമ്പ്ചൊല്ലിയതുപോലെ. അയാളുടെ കുഞ്ഞിനെ അവൾ തെരുവിൽ പ്രസവിക്കുന്നെങ്കിലും കൂടെയുള്ള തെരുവ്  സ്ത്രീകൾ ആ കുഞ്ഞിനെ പൊന്തക്കാട്ടിലെറിഞ്ഞു കളയുന്നു. 
*റഹീം – ചെയ്യാത്ത കുറ്റത്തിനു ലോക്കപ്പിലായ ആയിഷയ്ക്ക് ലോക്കപ്പ് ക്കാലത്ത് ഉണ്ടാകുന്ന കുഞ്ഞ്. “ഏതോ പോലീസുക്കാരൻ “ എന്ന് തെരുവി കുട്ടികൾ അവന്റെ ബാപ്പയെ പരാമർശിച്ച്  അവനെ കളിയാക്കുന്നു. തെരുവിൽ വളരുന്നവനാണ് "ആയിശ ഉമ്മാന്റെ പുന്നാര മോൻ "എന്ന് സ്വയം പാടി തെരുവിൽ തെണ്ടുന്ന കഥാപാത്രം.

## പ്രമേയങ്ങൾ
ബാല്യത്തിൽ വിവാഹിതയാവുകയും, കൗമാരത്തിൽ ഗർഭിണിയായി മൊഴിചൊല്ലപ്പെട്ട്,
തെരുവിൽ പ്രസവിച്ച്, കുഞ്ഞിനെ കൊന്നു എന്ന ചെയ്യാത്ത കുറ്റത്തിനു ജയിൽ പോകേണ്ടി വരുന്ന ആയിഷ, ജയിൽക്കാലത്ത്  പീഡിപ്പിക്കപ്പെട്ട് ഗർഭിണിയായി പുറത്ത് വരുന്നു. ഇത്തവണ തന്റെ  കുഞ്ഞിനെ പൊന്നുപൊലെ നോക്കും എന്നു ശപഥം ചെയ്യുന്നു. അതിനായി അവൾ തെരുവ് വേശ്യയാവുന്നു. സാമാന്യം നല്ല ചുറ്റുപാടിലേക്ക് എത്തിയ ശേഷം വീണ്ടും  ജയിലിലാവുന്നു. അവളുടെ പിതാവ് നേരത്തെ തന്നെ കൊലകുറ്റത്തിനു  ജയിലാണ്. അച്ഛനാരന്നെറിയാത്ത ബാലനായ റഹീം" ലോക്കപ്പിലുള്ള ആയിശ ഉമ്മാന്റെ പുന്നാരമോന്നാവുന്നു."
ലോക്കപ്പിൽ നിന്നിറങ്ങുന്ന അദ്രുമാൻ ചെറുമകനേയും കൊണ്ട് നഗരത്തിൽ അലയുന്നിടത്തു വച്ച് നാളെ  ഇവർ  എന്ത് ചെയ്യും എന്ത് ചെയ്യില്ല  എന്ന് ചോദ്യം ഉയർത്തി കൊണ്ട്  കാവ്യം അവസാനിക്കുന്നു.
## പുറത്തേക്കുള്ള കണ്ണികൾ
*സാംബശിവന്റെ ആയിഷ
*ആയിഷ  ആലാപനം

വർഗ്ഗം:മലയാള കാവ്യങ്ങൾ
വർഗ്ഗം:കവിത
വർഗ്ഗം:ഖണ്ഡകാവ്യങ്ങൾ
പനത്തടി

കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് പനത്തടി. 
പനത്തടി പഞ്ചായത്തിലാണ് ഈ ഗ്രാമം വരുന്നത്. സമീപത്തുള്ള മുനിസിപ്പാലിറ്റി കാഞ്ഞങ്ങാട്, 36 കിലോമീറ്റർ അകലെ ആണ്. കേരള - കർണാടക അതിർത്തിയായ പാണത്തൂർ നിന്നും 8 കിലോമീറ്റർ ദൂരമേ ഉള്ളൂ പനത്തടിയിലേക്ക്. രാഷ്ട്രീയപരമായി പനത്തടി വരുന്നത് ഹോസ്ദുർഗ് നിയമനിർമ്മാണ സഭയിലാണ്.

## ജനസംഖ്യ
2001 ലെ സെൻസസ് പ്രകാരം 22307 ആണ് ആകെയുള്ള ജനസംഖ്യ. അതിൽ 11200 പുരുഷന്മാരും 11107 സ്ത്രീകളും ആണ്. 

## ഭാഷ
മലയാളമാണ് ഇവിടെ സംസാരഭാഷ. ഹിന്ദു, ഇസ്ലാം, ക്രിസ്ത്യൻ എന്നീ മത വിഭാഗത്തിലുള്ളവരാണ് ഇവിടെ കൂടുതലായുള്ളത്. അത് കൂടാതെ മാവിലൻ, മലവേട്ടുവൻ, കുടിയാൻ, മറാട്ടി എന്നീ ഗോത്ര വിഭാഗത്തിൽപെട്ടവരും പനത്തടിയിലുണ്ട്.

## സാമ്പത്തികം
പനത്തടിയിൽ ജനങ്ങളുടെ പ്രധാന വരുമാന മാർഗ്ഗം കൃഷിയാണ്. നെല്ല്, റബ്ബർ, വാഴ, തേങ്ങ, അടയ്ക്ക് എന്നിവയാണ് കൃഷിയിനങ്ങൾ. പനത്തടി നിന്നും 8 കിലോമീറ്റർ അകലെ റാണിപുരം എന്ന ഗ്രാമമുണ്ട്. ഈ ഗ്രാമമാണ് പനത്തടിയിലെ വിനോദസഞ്ചാര സാധ്യതകൾ വർദ്ധിപ്പിക്കുന്നത്.

## ഭൂമിശാസ്ത്രം
പനത്തടി ഭൂമിശാസ്ത്രപരമായി മലമ്പ്രദേശമാണ്. പശ്ചിമഘട്ടത്തിന്റെ ഭാഗമായാണ് ഇത് വരുന്നത്.

## വിദ്യാഭ്യാസം
പനത്തടിയിൽ ഒരു ഹയർസെക്കന്ററി സ്കൂളും (ജി എച്ച് എച്ച് എസ്, ബളാംതോട്) ചില പ്രാഥമിക വിദ്യാഭ്യാസ സ്ഥാപനങ്ങളുമുണ്ട്.

## ഗതാഗതം
ഈ ഗ്രാമം പാണത്തൂർ വഴി കർണ്ണാടകയുമായി ബന്ധപ്പെട്ടു കിടക്കുന്നു. പാണത്തൂർ നിന്നും സുള്ള്യ വഴി മൈസൂർ, ബാംഗ്ളൂർ എന്നിവിടങ്ങളിൽ എത്താനുള്ള എളൂപ്പവഴി ഉണ്ട്. കാഞ്ഞങ്ങാട് ആണ് സമീപത്തുള്ള റയിൽവേ സ്റ്റേഷൻ. മംഗലാപുരത്തും കോഴിക്കോടും വിമാനത്താവളങ്ങളുമുണ്ട്. 

## കാലാവസ്ഥ
300 സെന്റിമീറ്ററിൽ കൂടുതൽ മഴ ഒരു വർഷത്തിൽ പനത്തടിയിൽ ലഭിക്കുന്നുണ്ട്.

## അവലംബം

വിഭാഗം:കാസർഗോഡ് ജില്ലയിലെ ഗ്രാമങ്ങൾ
കയരളം

കണ്ണൂർ ജില്ലയിലെ മയ്യിൽ ഗ്രാമപഞ്ചായത്തിലെ ഒരു ഗ്രാമമാണു കയരളം.

വർഗ്ഗം:കേരളത്തിലെ ഗ്രാമങ്ങൾ - ജില്ല തിരിച്ച്
വർഗ്ഗം:കണ്ണൂർ ജില്ലയിലെ ഗ്രാമങ്ങൾ‎
മ്യൂണിക്ക്

തെക്കുപടിഞ്ഞാറൻ ജർമ്മനിയിലെ ഒരു വലിയ പട്ടണമാണ് **മ്യൂണിക്ക്** അഥവാ **മ്യൂണിച്ച്** (ജർമ്മൻ: *മ്യുഞ്ചൻ*; München). കൂടാതെ ബയേൺ സംസ്ഥാനത്തിന്റെ തലസ്ഥാനവും ജർമ്മനിയിലെ മൂന്നാമത് ഏറ്റവും വലിയ നഗരവും കൂടിയാണ്. സാങ്കേതികം, ബിസിനസ്സ്, കല, വിദ്യാഭ്യാസം, വിനോദസഞ്ചാരം, തുടങ്ങിയവയുടെ കേന്ദ്രമായ ഈ നഗരം ബയേൺ മ്യൂണിക്ക് ഫുട്ബോൾ ക്ലബ്ബിന്റെയും ബി.എം.ഡബ്ല്യു., സീമൻസ് കമ്പനികളുടെയും ആസ്ഥാനവുമാണ്.

## അവലംബം


## പുറത്തേയ്ക്കുള്ള കണ്ണികൾ
* മ്യുഞ്ചൻ നഗരത്തിന്റെ ഔദ്യോഗിക വെബ്സൈറ്റ്
* Münchner Verkehrs- und Tarifverbund – public transport network
* On the brink: Munich 1918–1919 
* Munichfound  – magazine for English speaking Münchners
* Destination Munich – An online guide
* Munich Airport – Official Website Franz Josef Strauss Airport
* münchen.tv – local TV station
* Historical Atlas of Munich 

; ചിത്രങ്ങൾ
* Europe Pictures – Munich 
* Geocoded Pictures of Munich 
* Munich City Panoramas – Panoramic Views and virtual Tours
* Globosapiens Travel Community – Travel Tips
* Tales from Toytown – Photos of Munich
* Munich photo gallery

വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ
വർഗ്ഗം:ജർമ്മനിയിലെ നഗരങ്ങൾ
വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
തവിട്ടുവരയൻ മുളസ്രാവ്

തീര കടൽവാസിയായ ഒരു മൽസ്യമാണ് **തവിട്ടുവരയൻ മുളസ്രാവ് ** അഥവാ **Brownbanded bamboo shark. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി അടുത്ത് തന്നെ അപകടകരമായ അവസ്ഥയിലുള്ള ജീവികൾ എന്നാണ്.

## ശരീര ഘടന
1.04 മീറ്റർ വരെ നീളം വെക്കുന്ന ചെറിയ സ്രാവാണ് ഇവ. തവിട്ടു നിറത്തിൽ ഉള്ള ശരീരത്തെ ചുറ്റി ഇരുണ്ട ഇളം നിറത്തിൽ ഉള്ള വലയങ്ങളും ഉണ്ട്.

## ആവാസ വ്യവസ്ഥ
പവിഴ പുറ്റുകളുടെ മദ്ധ്യേ ആണ് ഇവയുടെ ഇഷ്ട വാസ സ്ഥലം . രാത്രി സഞ്ചാരികൾ ആയ സ്രാവാണ് .

## കുടുംബം
ചിലോസിസിലിയം എന്ന ജെനുസിൽ ഉള്ള ഇവ കാർപെറ്റ് സ്രാവുകളുടെ കുടുംബത്തിൽ ഉള്ളവയാണ് . മുട്ടയിടുന്ന ഇനത്തിൽ പെട്ട സ്രാവാണ് ഇവ.

## അവലംബം

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
ആഫ്രിക്കൻ ചെണ്ടുമല്ലി

ധാരാളം ശാഖകളോടുകൂടി വളരുന്ന ഒരു ചെണ്ടുമല്ലിയിനമാണ് **ആഫ്രിക്കൻ മാരിഗോൾഡ്** (*African marigold*). ഇതിന്റെ ശാസ്ത്രീയനാമം *Tagetes_erecta*. വലിയ ഒറ്റ ദളങ്ങൾ മാത്രം കാണപ്പെടുന്ന പൂക്കൾ ഉണ്ടാകുന്നതാണ് ഈ ഇനത്തിന്റെ  പ്രത്യേകത. കാഴ്ചയിൽ ജമന്തിപ്പൂക്കളോട് സാമ്യമുള്ള പൂക്കൾ ഉള്ള ക്രൗൺ ഓഫ് ഗോൾഡ്, ഗോൾഡ് സ്മിത്ത്, യെല്ലോ സ്റ്റോൺ തുടങ്ങി ഓറഞ്ചിന്റെ നിറമുള്ളതുമുതൽ കടും മഞ്ഞ സ്വർണ്ണനിറം, വെളുപ്പ് തുടങ്ങിയ വ്യത്യസ്തമായ പൂക്കൾ ഉണ്ടാകുന്ന ഒരു ഇനം കൂടിയാണിത്.  

## References

വർഗ്ഗം:ഭക്ഷ്യയോഗ്യമായ സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:റ്റജീറ്റീസ്
തായന്നൂർ

കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് തായന്നൂർ. 
എണ്ണപ്പാറക്കും കാലിച്ചാനടുക്കത്തിനും ഇടയിലായിട്ടാണ് ഈ സ്ഥലം. കാലിച്ചാനടുക്കം ഒരു കവലയാണ്, കാഞ്ഞങ്ങാടും നീലേശ്വരവും പോകുന്ന രണ്ട് റൂട്ടുകളുടെ നടുക്കുള്ള സ്ഥലം.  കോടോം ബേളൂർ പഞ്ചായത്തിൽ വെള്ളരിക്കുണ്ട് താലൂക്കിലായി തായന്നൂർ വില്ലേജിലാണിതു വരുന്നത്.

## വിദ്യാഭ്യാസം
* സർക്കാർ ഹയർ സെക്കണ്ടറി സ്കൂൾ, തായന്നൂർ.
* എസ്. എൻ. ഡി. പി. ആർട്സ് ആൻഡ് സയൻസ് കോളേജ് കാലിച്ചാനടുക്കം

## ആരാധനാലയങ്ങൾ
* ശ്രീ മഹാവിഷ്ണു ക്ഷേത്രം, തായന്നൂർ
*ഹോളി സ്പിരിറ്റ് പള്ളി, എണ്ണപ്പാറ
*തായന്നൂർ ജുമാ മസ്ജിദ്, തായന്നൂർ

## ഗതാഗതം
നീലേശ്വരം വഴി കടന്നു പോകുന്ന മംഗലപുരത്തേക്കുള്ള നാഷ്ണൽ ഹൈവേയുമായി ബന്ധപ്പെട്ടു കിടക്കുന്നു തായന്നൂർ റോഡ്. സമീപത്തുള്ള റയിൽവേ സ്റ്റേഷൻ  മംഗലാപുരം - പാലക്കാട് ലൈനിൽ വരുന്ന നീലേശ്വരവൂം കാഞ്ഞങ്ങാടുമാണ്.   കോഴിക്കോടും മംഗലാപുരത്തും വിമാനത്താവള സൗകര്യവുമുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഹുവാസീഅഗ്നത്സ്

തെറാപ്പോഡ ജെനുസിൽ പെട്ട ഒരു ദിനോസർ ആണ് **ഹുവാസീഅഗ്നത്സ്** . തുടക്ക ക്രിറ്റേഷ്യസ് കാലത്തു ആണ്  ജീവിച്ചിരുന്നത് . പേര് വരുന്നത് തദ്ദേശീയ ചൈനീസ് ഭാഷയിൽ  華夏 ചൈന എന്ന വാക്കിൽ നിന്നും ആണ് . പേരിന്റെ രണ്ടാം ഭാഗം ഗ്രീക്ക് ആണ് അർഥം ജോ (വായും താടിയും ഉൾപ്പെടുന്ന മുഖത്തിൻറെ കീഴ്ഭാഗം) എന്നാണ് .

## ശരീര ഘടന
ഇവയ്ക്ക് ഏകദേശം 1.8 മീറ്റർ ആണ് നീളം കണക്കാക്കിയിട്ടുള്ളത്.

## ഫോസിൽ
(CAGS-IG-02-301) ഹോളോ ടൈപ്പ് ഫോസിൽ ഏകദേശം പൂർണമായ ഒന്നാണ് വാളിന്റെ ഒരു അറ്റം മാത്രമേ ഇതിൽ ഇല്ലാതെ ഉള്ളൂ , ഇത് 5 വലിയ പാറയുടെ പാളികളിൽ ആണ് ഉള്ളത്. വളരെ ചെറിയ ദിനോസർ ആയതു കൊണ്ട് തന്നെ ഫോസിൽ എല്ലുകൾ അടർത്തി എടുക്കുക ശ്രമകരമായ ജോലിയാണ് .

## കുടുംബം
ചെറിയ മാംസ ഭോജികളായ ദിനോസറുകൾ ഉൾപ്പെടുന്ന Compsognathidae എന്ന കുടുംബത്തിൽ ആണ് ഇവ പെടുക . 

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
ഫ്രഞ്ച് മാരിഗോൾഡ്

സാധാരണയായി കാണപ്പെടുന്ന ചെണ്ടുമല്ലിയിനങ്ങളിൽ നിന്നും വ്യത്യസ്തമായി വളരെ കുറഞ്ഞ കാലം കൊണ്ട് പൂക്കുന്ന ഒരിനമാണ് **ഫ്രഞ്ച് മാരിഗോൾഡ്** (*French marigold*). ഇതിന്റെ ശാസ്ത്രീയനാമം *Tagetes patula* എന്നാണ്. ഏകദേശം 15 സെന്റീമീറ്റർ മുതൽ 45 സെന്റീമീറ്റർ വരെ ഉയരം വയ്ക്കുന്ന ഈ ഇനത്തിന്റെ പൂക്കൾക്ക് പരമാവധി 5 സെന്റീമീറ്റർ വരെ വ്യാസമുണ്ടാകാം.

മഞ്ഞ, സ്വർണ്ണമഞ്ഞ, ചുവപ്പ്, ഓറഞ്ച്, കറുപ്പു പടർന്ന പാടല നിറങ്ങളിലോ അവയുടെ മിശ്രിത നിറങ്ങളിലോ ഇതിൽ പൂക്കൾ ഉണ്ടാകുന്ന വിഭാഗമാണിത്. ഫ്ലയിം, ഫ്ലയിങ് ഫയർ, ടോം തമ്പ്, ജിപ്സി, പിഗ്മി തുടങ്ങി പൂക്കളുടെ ഇതളുകൾ തുടങ്ങുന്ന ഭാഗത്തുനിന്നും മെറൂൺ  രാശിയിലുള്ള ലീജിയൺ ഓഫ് ഓണർ എന്ന ഇനം കൂടി ഈ വിഭാഗത്തിലുണ്ട്.

## അവലംബം

വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:റ്റജീറ്റീസ്
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
പെറ്റ്യൂണിയ

സോളനേസ്യ സസ്യകുടുംബത്തിലെ ഒരു ഉദ്യാനസസ്യമാണ് **പെറ്റ്യൂണിയ** (*Petunia*). അനേകം സങ്കരവർഗ്ഗങ്ങളായീ വ്യാപിച്ചിരിക്കുന്ന ഇത് പരമാവധി 45  സെന്റീമീറ്റർ  വരെ  പൊക്കം  വയ്ക്കുന്നു. കൂടുതൽ  കാലം പൂക്കളുണ്ടാകുന്ന ഈ സസ്യയിനത്തിനെ പൂക്കൾ ഒറ്റ നിറത്തിലോ ഒന്നിലധികം നിറത്തിലോ ഒറ്റപ്പൂക്കളായും കുലകളായും പല ആകൃതിയിലും ഇനങ്ങൾക്കനുസരിച്ച് ഉണ്ടാകുന്നു. നീല നിറം കലർന്ന വയലറ്റ് പൂക്കൾ മുതൽ കോറൽ സാറ്റിൻ നിറം തുടങ്ങി  പൂക്കളിലെ നിറങ്ങളുടെ വൈവിദ്ധ്യം ഈ ഇനത്തിന്റെ പ്രത്യേകതയാണ്. വിത്താണ് ഈ ചെടികളുടെ നടീൽ വസ്തുവായി ഉപയോഗിക്കുന്നത്. 

## അവലംബം

വർഗ്ഗം:പുഷ്പങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:പാകിസ്താനിലെ സസ്യങ്ങൾ
വർഗ്ഗം:സൊളാനേസീ
പച്ചക്കണ്ണി ഇലത്തവള

***പച്ചക്കണ്ണി ഇലത്തവള***  *[[Raorchestes]]* ജീനസിൽ പെട്ട ഒരിനം തവളയാണ്. Raorchestes chlorosomma ആണ് ഇതിന്റെ ശാസ്ത്രനാമം 

## സ്വാഭാവിക വാസ സ്ഥലം
ഷോലവനങ്ങളിൽകളിൽ മാത്രമാണ് പച്ചക്കണ്ണി ഇലത്തവളകളെ സാധാരണയായി കാണാറുള്ളു . ഇവ രണ്ടാം നിര വനങ്ങളിലും ചായത്തോട്ടങ്ങൾ,യൂക്കാലിപ്റ്റസ് തോട്ടങ്ങൾ എന്നിവയിലും കനത്ത മഴക്കാലത്തിനുശേഷം കാണാറുണ്ട്, തറനിരപ്പിൽ നിന്ന് ഏകദേശം ഒരു മീറ്റർ ഉയരത്തിലാണിവ ഉണ്ടാവുക 

## പ്രദേശങ്ങൾ
പച്ചക്കണ്ണി ഇലത്തവള iഇന്ത്യയിൽ കേരളത്തിലെ ഇടുക്കിജില്ലയിലെ മുന്നാറിൽ മാത്രമാണ് കാണപ്പെടുന്നത്.

## വെല്ലുവിളികൾ
വ്യാപകമായ തോതിൽ ചായ, യൂക്കാലിപ്റ്റസ് തോട്ടങ്ങൾക്ക് വേണ്ടി ഭൂകയ്യേറ്റങ്ങൾ നടക്കുന്നതിനാൽ ഇവയുടെ ആവാസമേഖലകൾ കുറഞ്ഞ് വരുന്നു. 

## പരിപാലനം
Tനിലവിൽ ഇവയെ സംരക്ഷിക്കാനുള്ള പദ്ധതികളൊന്നും ഇല്ല

## References

## External links
*

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
സ്നാപ് ഡ്രാഗൺ

അലങ്കാരപുഷ്പം എന്ന നിലയിലും ഉപയോഗിക്കാൻ കഴിയുന്ന നിരവധി നിറത്തിലും വലിപ്പത്തിലും പൂക്കൾ ഉണ്ടാകുന്ന ഒരു ഉദ്യാനസസ്യമാണ് **സ്നാപ് ഡ്രാഗൺ** (*Snapdragon*).  ഈ സസ്യകുലം *Antirrhinum* എന്ന വിഭാഗത്തിൽ ഉൾപ്പെടുന്നു. ചെടികൾക്ക് 30 സെന്റീമീറ്റർ മുതൽ 120 സെന്റീമീറ്റർ വരെ ഇനങ്ങൾ അനുസരിച്ച് പൊക്കം ഉണ്ടാകാറുണ്ട്. ഇലകൾ ചെറുതും വീതികുറഞ്ഞതും മൃദുവുമായ ഈ ചെടിയുടെ പൂക്കൾ നീണ്ട പൂത്തണ്ടിൽ കൂട്ടമായി ഉണ്ടാകുന്നു.

വർഗ്ഗം:ഉദ്യാന സസ്യങ്ങൾ
പത്തുമണി ചെടി

സൂര്യപ്രകാശം ലഭിച്ചാൽ പൂക്കൾ വിരിയുന്ന ഒരു ഉദ്യാനസസ്യമാണ് പത്തുമണി ചെടി. പോർട്ടുലാക്ക എന്ന സസ്യകുടുംബത്തിൽ ഉൾപ്പെടുന്ന ഈ ചെറു ഉദ്യാനസസ്യം പൂക്കളുടെ ആകൃതി, നിറം, ഇലകളുടേയും തണ്ടുകളുടേയും നിറം, ഇലകളുടെ ആകൃതി എന്നിവയിൽ ഒന്നിനൊന്ന് വ്യത്യാസപ്പെട്ടിരിക്കുന്നു.

## ഇനങ്ങൾ

## ചിത്രശാല

File:Portulaca sativa 01.jpg|*Purslane* cultivar
File:Դանդուռի թթու.jpg|Pickled purslane stems consumed in Armenia
File:Portulaca flowers 01.jpg|Portulaca flowers
File:Portulaca flowers 02.jpg|Portulaca flowers
File:Portulaca flowers 03.jpg|Portulaca flowers
File:Portulaca flowers 04.jpg|Portulaca flowers
File:Portulaca flowers 05.jpg|Portulaca flowers
File:Portulaca flowers 06.jpg|Portulaca flowers
File:Portulaca flowers 07.jpg|Portulaca flowers
File:Portulaca flowers 08.jpg|Portulaca flowers
File:Portulaca flowers 09.jpg|Portulaca flowers
File:Portulaca flowers 10.jpg|Portulaca flowers
File:Portulaca flowers 11.jpg|Portulaca flowers
File:Portulaca flowers 12.jpg|Portulaca flowers
File:Portulaca flowers 13.jpg|Portulaca flowers
File:Portulaca flowers 14.jpg|Portulaca flowers


## അവലംബം


വർഗ്ഗം:ഉദ്യാന സസ്യങ്ങൾ
സ്റ്റെബ്ബിൻസ്, അലാസ്ക

അമേരിക്കൻ ഐക്യനാടുകളിലെ അലാസ്ക സംസ്ഥാനത്തുള്ള നോം സെൻസസ് പ്രദേശത്തെ ഒരു പട്ടണമാണ് **സ്റ്റെബ്ബിൻസ്**. 2010 ലെ യു.എസ്. സെൻസസ് പ്രകാരം പട്ടണത്തിലെ ജനസംഖ്യ 556 ആണ്. 

## ഭൂമിശാസ്ത്രം
മൈക്കേൾ ദ്വീപിന് വടക്കായി സ്ഥിതി ചെയ്യുന്ന ഈ സ്ഥലത്തിന്റെ അക്ഷാംശ രേഖാംശങ്ങൾ  63°30′43″N 162°16′29″W (63.511893, -162.274632) ആണ്. ഐക്യനാടുകളിലെ സെൻസസ് ബ്യൂറോയുടെ കണക്കെടുപ്പനുസരിച്ച് പട്ടണത്തിന്റെ മൊത്തം വിസ്തൃതി 36.9 സ്ക്വയർ മൈലാണ്.

## അവലംബം


## പുറത്തേയ്ക്കുള്ള കണ്ണികൾ
* Stebbins School Website

വർഗ്ഗം:അലാസ്കയിലെ പട്ടണങ്ങൾ
മാൽഗുഡി

ആർ.കെ.നാരായൺ എന്ന പ്രശസ്തനായ ദക്ഷിണേന്ത്യൻ സാഹിത്യകാരന്റെ  ഭാവനയിൽ വിരിഞ്ഞ സാങ്കൽപ്പികമായ ഒരു പട്ടണമാണ് **മാൽഗുഡി**. ആർ. കെ. നാരായണിന്റെ മിക്ക രചനകളും ഈ പട്ടണത്തെ പശ്ചാത്തലമാക്കിയാണ്. 1935ലെ *സ്വാമിയും സുഹൃത്തുക്കളും* എന്ന ആദ്യനോവലിൽത്തുടങ്ങി ഒന്നൊഴിച്ചുള്ള അദ്ദേഹത്തിന്റെ 15 നോവലുകളുടെയും പശ്ചാത്തലം മാൽഗുഡി പട്ടണമാണ്.

നാരായൺ മാൽഗുഡിയെ ഇന്ത്യയുടെ സൂക്ഷ്‌മജഗത്തായി വിജയകരമായി ചിത്രീകരിച്ചു. പത്തൊൻപതാം നൂറ്റാണ്ടിലെ ഒരു സാങ്കൽപ്പിക ബ്രിട്ടീഷ് ഉദ്യോഗസ്ഥനായ സർ ഫ്രെഡ്രിക് ലോലിയാണ് മാൽഗുഡി ഡെയ്സിൽ സൂചിപ്പിച്ചതുപോലെ ഏതാനും ഗ്രാമങ്ങൾ സംയോജിപ്പിച്ച് മാൽഗുഡി പട്ടണം വികസിപ്പിച്ചെടുത്തത്. സർ ഫ്രെഡ്രിക് ലോലിയുടെ കഥാപാത്രം 1905-ൽ മദ്രാസ് ഗവർണറായിരുന്ന ആർതർ ലോലിയെ അടിസ്ഥാനമാക്കിയുള്ളതാകാം.എന്നാൽ ഇപ്പോൾ ഷിമോഗ എം‌പി (ലോക്സഭാ മണ്ഡലം) അരസലു റെയിൽ‌വേ സ്റ്റേഷനെ (ഷിമോഗ-തലഗുപ്പ റെയിൽ‌വേ ലൈനിലെ ഒരു ചെറിയ സ്റ്റേഷൻ) മാൽ‌ഗുഡി റെയിൽ‌വേ സ്റ്റേഷൻ എന്ന് പുനർ‌നാമകരണം ചെയ്യണമെന്ന് ഇന്ത്യൻ റെയിൽ‌വേയോട് അഭ്യർത്ഥിച്ചു.

## ഭൂമിശാസ്ത്രവും ഉത്ഭവവും
സാങ്കൽപ്പിക മെംപി വനത്തിന് സമീപം മൈസൂർ, മദ്രാസ് സംസ്ഥാനങ്ങളുടെ അതിർത്തിയിൽ, മദ്രാസിൽ നിന്ന് ഏതാനും മണിക്കൂറുകൾ അകലെ സരയു നദിയുടെ തീരത്താണ് മാൽഗുഡി സ്ഥിതി ചെയ്യുന്നത്.

മാൽഗുഡി ഫിക്ഷൻ സൃഷ്ടിയാണെന്ന നാരായണിന്റെ വാദം വായനക്കാർക്ക് അതിന്റെ യഥാർത്ഥ സ്ഥാനം ഒരു വശത്ത് ഒരു നദിയും മറുവശത്ത് ഒരു വനവും, മാൽഗുഡിക്ക് സമാനമായ കെട്ടിടങ്ങളും പാതകളും, ലോലി റോഡ്, വെറൈറ്റി ഹാൾ, ബോംബെ ആനന്ദ് ഭവൻ എന്നിവയുള്ള മൈസൂർ ആണെന്ന് ഊഹിക്കുന്നതിൽ നിന്ന് പിന്തിരിപ്പിച്ചിട്ടില്ല. സാധ്യമായ മറ്റ് 'സ്ഥലങ്ങളിൽ', പഴയ സംസ്ഥാനമായ മൈസൂരിലെ കാവേരി നദിയുടെ തീരത്ത് സ്ഥിതി ചെയ്യുന്ന ലാൽഗുഡി, യാദവ്ഗിരി എന്നിവ ഉൾപ്പെടുന്നു. 

മാൽഗുഡി - മല്ലേശ്വരം, ബസവനഗുഡി എന്നീ രണ്ട് ബാംഗ്ലൂർ പ്രദേശങ്ങളുടെ പേരുകളുടെ ഒരു ലയനമായിരുന്നു.  കഥ കെട്ടിച്ചമച്ചതാണ്. 1930 സെപ്റ്റംബറിൽ ഒരു ശുഭദിനമായ വിജയദശമിയിൽ അദ്ദേഹം ഈ നഗരം സൃഷ്ടിച്ചു. പുതിയ ശ്രമങ്ങൾ ആരംഭിക്കുന്നതിനുള്ള ഒരു നല്ല ദിവസമായി അദ്ദേഹത്തിന്റെ മുത്തശ്ശി തിരഞ്ഞെടുത്തതായിരുന്നു ആ ദിനം.ആദ്യം ഒരു റെയിൽ‌വേ സ്റ്റേഷൻ മനസ്സിൽ കണ്ടതായി തന്റെ ജീവചരിത്രകാരന്മാരായ സൂസൻ, എൻ. റാം എന്നിവരുമായി നടത്തിയ അഭിമുഖത്തിൽ അദ്ദേഹം സൂചിപ്പിച്ചു. സാവധാനം അദ്ദേഹം അതിന് മാൽഗുഡി എന്ന പേര് നൽകി.

## അവലംബം

വർഗ്ഗം:ആർ. കെ. നാരായണൻ
നിർമൽ ജിത് സിങ് സെഖോൻ

ഇന്ത്യൻ വ്യോമസേനയിലെ കീർത്തിപെറ്റ വൈമാനികനായിരുന്നു **നിർമൽ ജിത് സിങ് സെഖോൻ** (പ.വീ.ച)  (ഇംഗ്ലീഷ്:  **Nirmal Jit Singh Sekhon**, PVC ) (ജനനം 17 July 1945 –  മരണം-14 December 1971). ഇന്ത്യയിലെ സൈനികർക്ക് നൽകി വരുന്ന പരമോന്നത ബഹുമതിയായ പരം വീർചക്ര ലഭിച്ച ഏക വൈമാനികനായിരുന്നു അദ്ദേഹം. 1971 ൽ നടന്ന ഇന്ത്യ-പാക് യുദ്ധത്തിനിടക്ക് കാശ്മീരിൽ  ശ്രീനഗറിൽ ഉണ്ടായ പാകിസ്താൻ വ്യോമസേനയുടെ മിന്നലാക്രമണത്തിൽ നിന്ന് ഇന്ത്യൻ വ്യോമസേനയുടെ ആസ്ഥാനത്തെ ഒറ്റായാൾ പട്ടാളമായി പൊരുതി വീരമൃത്യുവരിച്ച നിർമൽ ജിത് സിങ്ങിന്റെ കഴിവിനെ പുകഴ്തി അദ്ദേഹം പറത്തിയിരുന്ന നാറ്റ് വിമാനത്തെ വെടിവച്ച് വീഴ്തിയ പാകിസ്താന്റെ വൈമനികൻ രേഖപ്പെടുത്തിയിട്ടുണ്ട്. 

## ജീവിതരേഖ
1945 ജൂലൈ 17 നു പഞ്ചാബിലുള്ള ലുധിയാന ജില്ലയിലെ ഇസേവാൾ എന്ന ഗ്രാമത്തിലാണ് നിർമൽ സിങ് ജനിച്ചത്;  in the village of Isewal, Ludhiana, Punjab Province, British India.പിതാവായ തർലോക് സിങ് സേഖോൻ വ്യോമസേനയിലെ തന്നെ വൈമാനികനായിരുന്നു. 1967 ജൂൺ 6 നു പൈലറ്റ് ഓഫീസർ ആയി ഇന്ത്യൻ വ്യോമസേനയിൽ ജോലിയിൽ പ്രവേശിച്ചു. 

## പരാമർശങ്ങൾ

## മറ്റു കണ്ണികൾ

* Flying Officer Nirmal Jit Singh Sekhon's citation of the Param Vir Chakra at Bharat-Rakshak.com. 
* File Photo of Marine Tanker Flying Officer Nirmal Jit Singh Shekhon, PVC
* A tribute on Bharat-Rakshak 
* A tribute to Nirmal Jit
* At Sikh History
* Profile of Sekhon on Tribune India
*Jai Hind Jai Bharat 
* http://shaheednjssekhon.com/ 
* Youtube Video by Headlines today which, at 13:31, shows animated account of Nirmal Jit Singh Sekhon's PVC Action.

വർഗ്ഗം:1945-ൽ ജനിച്ചവർ
വർഗ്ഗം:ജൂലൈ 17-ന് ജനിച്ചവർ
വർഗ്ഗം:1971-ൽ മരിച്ചവർ
വർഗ്ഗം:ഡിസംബർ 14-ന് മരിച്ചവർ
അൻസൺ പോൾ

മലയാള സിനിമാ രംഗത്തെ ഒരു യുവ പുതുമുഖ താരമാണ്**&nbsp;അൻസൺ പോൾ.**&nbsp;മലയാളത്തിലും തമിഴിലുമായി നിരവധി ചിത്രങ്ങളിൽ അഭിനയിച്ച അദ്ദേഹം മോഡലിംഗ് രംഗത്തും സജീവമാണ്.

## ജീവിത രേഖ
തൃശൂർ സ്വദേശിയായ&nbsp;അൻസൺ തൻറെ ബാല്യവും കൗമാരവും ചിലവഴിച്ചത് ഷാർജയിലായിരുന്നു. പിന്നീട് തുടർ വിദ്യാഭ്യാസം ചെന്നൈയിലായിരുന്നു പൂർത്തീകരിച്ചത്. എൻജിനിയറിംഗ് ബിരുദധാരിയായ&nbsp;അൻസൺ ഒരു കാൾ സെന്റർ ജീവനക്കാരനായി സേവനമനുഷ്ഠിച്ചിട്ടുണ്ട്.

## സിനിമാ ജീവിതം
സിനിമയോടുള്ള തൻറെ ഭ്രമം അദ്ദേഹത്തെ മുംബൈയിൽ അനുപം ഖേറിൻറെ നേതൃത്വത്തിൽ നടത്തുന്ന അഭിനയ കലാലയത്തിൽ എത്തിച്ചു.
ബൈജു ജോൺസൺ സംവിധാനം നിർവഹിച്ച കെ.ഖ്യു (KQ) എന്ന ചിത്രത്തിൽ സഹസംവിധായകനായിയാണ് അദ്ദേഹം തൻറെ സിനിമാ ജീവിതത്തിന് തുടക്കംകുറിച്ചത്. ആ സിനിമയിൽ തന്നെ ഒരു കഥാപാത്രത്തെ അവതരിപ്പിക്കാൻ അദ്ദേഹത്തിന് അവസരവും ലഭിച്ചു

അൻസണിൻറെ അഭിനയം ശ്രദ്ധിച്ച നടൻ ജയസൂര്യ അദേഹത്തെ തൻറെ അടുത്ത സിനിമയായ "സു സു സുധിവാത്മീക"ത്തിൽ അഭിനയിക്കാൻ ക്ഷണിക്കുകയായിരുന്നു. ആ സിനിമയിൽ വിജയ്‌ ബാബു എന്ന വേഷമായിരുന്നു അദ്ദേഹം അഭിനയിച്ചത്.
തുടർന്ന് ശിവകാർത്തികേയൻ, കീർത്തി സുരേഷ് എന്നിവർക്കൊപ്പം "റെമോ" എന്ന തമിഴ് സിനിമയിലും അദേഹം അഭിനയിച്ചു.

## References


വർഗ്ഗം:മലയാളചലച്ചിത്രനടന്മാർ
വർഗ്ഗം:1988-ൽ ജനിച്ചവർ
ജിസാറ്റ്-18

**ജിസാറ്റ്-18** എന്ന് ഇന്ത്യയുടെ ആധുനിക വാർത്താവിനിമയോപഗ്രഹം, ഫ്രഞ്ച് ഗയാനയിലെ കുറോയിൽ നിന്ന് 2016, ഒക്ടൊബർ 6ന് വിക്ഷേപിച്ചതോടെ ഇൻസാറ്റ്/ഗിസാറ്റ് സംവിധാനത്തിന്റെ ഭാഗം ആയി. വിക്ഷേപണ സമയത്ത് 3404 കി.ഗ്രാം തൂക്കമുള്ള ഈ ഉപഗ്രഹത്തിൽ സി-ബാൻഡ്, കു- ബാൻഡ്, അപ്പർ സി- ബാൻഡ് തരംഗ സ്പെക്ട്രത്തിനുള്ള 48 വാർത്താ വിനിമയ ട്രാൻസ്പോണ്ടറുകൾ ഉണ്ട്. ഭൂമിയിലെ ആന്റിനകൾക്ക് ഉപഗ്രഹത്തിലേക്ക് തെറ്റാതെ ഉന്നം വയ്ക്കുന്നതിനായി ഇതിൽ കു-ബാൻഡ് ബീക്കൺ ഉണ്ട്. പ്രവർത്തന കാലാവധിയായി ഉദ്ദേശിച്ചിരിക്കുന്നത് 15 വർഷമാണ്. 
സി-ബാൻഡ്, അപ്പർ സി-ബാൻഡ്, കു-ബാൻഡ് എന്നിവയിൽ പ്രവർത്തിച്ചുകൊണ്ടിരിക്കുന്ന ഉപഗ്രഹങ്ങൾക്ക് തുടർ സേവനം  നൽകും. അരിയാനെ-5 VA-231 വിക്ഷേപണോപഗ്രഹം ഉപയോഗിച്ച് ഭൂസ്ഥിര ട്രാൻസഫർ ഓർബിറ്റി (GTO)ലേക്ക് വിക്ഷേപിച്ചു. GTOയിൽ എത്തിയശേഷം ഹാസ്സനിലെ ഇന്ത്യൻ സ്പേസ് റിസർച്ച് ഓർഗനൈസേഷൻ മാസ്റ്റർ കണ്ട്രോൾ ഫസിലിറ്റി (MCF) ഉപഗ്രഹത്തിന്റെ നിയന്ത്രണം ഏറ്റെടുത്തു. അ തിനു ശേഷം ദ്രാവക അപ്പോജി മോട്ടോർ ഉപയൊഗിച്ച് ഉപഗ്രഹത്തെ വൃത്താകാര ഭൂസ്ഥിര ഭ്രമണപഥത്തിലേക്കുയർത്തി

## അവലംബം
http://www.isro.gov.in/gsat-18/gsat-18-brochure 

http://www.isro.gov.in/Spacecraft/gsat-18 


വർഗ്ഗം:ഇന്ത്യയുടെ വാർത്താവിനിമയോപഗ്രഹങ്ങൾ
ജിഎസ്എൽവി-എഫ്05

**ജിഎസ്എൽവി-എഫ് 05** എന്നത് ഭൂസ്ഥിര ഉപഗ്രഹ വിക്ഷേപണ വാഹനത്തിന്റെ പത്താമത് വിക്ഷേപണമാണ്. ഇത് 2211 കി.ഗ്രാം തൂക്കമുള്ള വികസിതമായ കാലാവസ്ഥ ഉപഗ്രഹമായ ഇൻസാറ്റ് -3ഡി ആർനെ(INSAT-3DR ) ഭൂസ്ഥിര ട്രാൻസ്ഫർ ഓർബിറ്റിലേക്ക് (Geostationary Transfer Orbit -GTO) വിക്ഷേപിച്ചു. ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിലെ(SDSC SHAR)രണ്ടാമത്തെ വിക്ഷേപണ തറയിൽ നിന്ന് 2016 സെപ്തംബർ 8-ന് വിക്ഷേപിച്ചു. 

ക്രയോജെനിക് അപ്പർ സ്റ്റേജ് (CUS) വഹിച്ചുകൊണ്ടുള്ള പ്രാവർത്തികമായ ആദ്യത്തെ വിക്ഷേപണമാണ്. 

GSLV-D5 യും D6ഉം പോലെ  CUS ഉൾപ്പോടെ മൂന്ന് ഘട്ടംള്ളതായിരുന്നു, GSLV-F05. GSLV-D5ജനുവരി 2014 ൽ GSAT-14 ഉപഗ്രഹത്തേയും GSLV-D6 ആഗസ്റ്റ്2015ൽ GSAT-6 ഉപഗ്രഹത്തേയും ഉദ്ദേശിച്ച GTOയിൽ എത്തിച്ചു.
## അവലംബം


വർഗ്ഗം:ഇന്ത്യയുടെ ബഹിരാകാശപദ്ധതികൾ
ലാർസെൻ ബേ, അലാസ്ക

**ലാർസെൻ ബേ**, അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ കൊഡിയാക് ഐലൻറ് ബറോയിലുൾപ്പെട്ട ഒരു പട്ടണമാണ്. 2010 ലെ യു.എസ്. സെൻസസ് പ്രകാരം ഈ പട്ടണത്തിലെ മൊത്തം ജനസംഖ്യ 87 ആയിരുന്നു.

## ഭൂമിശാസ്ത്രം

ലാർസെൻ ബേ സ്ഥിതിചെയ്യുന്ന അക്ഷാംശ രേഖാംശങ്ങൾ  (57.536651, -153.991440) ആണ്. യു.എസ്. സെൻസസ് അനുസരിച്ച് പട്ടണത്തിൻറെ കരഭാഗവും ജലഭാഗവും ഒന്നാകെയുള്ള വിസ്തൃതി 7.6 ചതുരശ്ര മൈലാണ് (20 ചതുരശ്ര കിലോമീറ്റർ). അതിൽ 5.4 ചതുരശ്ര മൈൽ (14 ചതുരശ്ര കിലോമീറ്റർ) ഭൂപ്രദേശം കരയും ബാക്കി 2.2 ചതുരശ്ര മൈൽ (5.7 ചതുരശ്ര കിലോമീറ്റർ) അതായത് 28.7 ശതമാനം ഭാഗം ജലം ഉൾപ്പെട്ടതുമാണ്. 

## ജനസംഖ്യാപരമായ കണക്കുകൾ
2000 ൽ നടന്ന യു.എസ്. സെൻസസ് പ്രകാരം പട്ടണത്തിലെ താമസക്കാർ 87 പേരുണ്ട്. 40 വീടുകളിലായി 26 കുടുംബങ്ങൾ താമസിക്കുന്നു. ജനസാന്ദ്രത സ്ക്വയർ മൈലിന് 21.1 ആളുകളാണ്. ആളുകളെ വർഗ്ഗമനുസരിച്ചുള്ള തരംതിരിവിൽ 20.87 ശതമാനം വെള്ളക്കാരും 78.26 നേറ്റീവ് ഇന്ത്യൻ വർഗ്ഗക്കാരും 0.87 ശതമാനം രണ്ടോ അതിൽ കൂടുതലോ വർഗ്ഗങ്ങളിൽ പെട്ടവരുമാണ്.

## അവലംബം
വർഗ്ഗം:അലാസ്കയിലെ പട്ടണങ്ങൾ
ഈഗിൾ, അലാസ്ക

**ഇഗിൾ പട്ടണം** യൂക്കോൺ നദിയുടെ തെക്കെ കരയിൽ സ്ഥിതി ചെയ്യുന്ന ചെറുപട്ടണമാണ്. കാനഡ-യു.എസ് അതിർത്തിയിലാണിത്. അലാസ്കയുടെ തെക്കുകിഴക്കെ ഫെയർബാങ്ക് സെൻസസ് ഏരിയായിലാണ് പട്ടണം ഉൾപ്പെട്ടിരിക്കുന്നത്. 2010 ലെ യു.എസ് സെൻസസ് അനുസരിച്ച് ജനസംഖ്യ 86 ആണ്

## ഭൂമിശാസ്ത്രം

ഈഗിളിന്റെ അക്ഷാംശ രേഖാംശങ്ങൾ 64°47′10″N 141°12′0″W (64.786022, -141.199917) ആണ്. യൂക്കോണ് നദിക്കരയിൽ അലാസ്ക സംസ്ഥാനത്തിന്റെയും കാനഡയിലെ യൂക്കോൺ ടെറിറ്ററിയ്ക്കും 8 മൈൽ (13 കി.മീ.) പടിഞ്ഞാറായി ടെയിലർ ഹൈവേയുടെ അറ്റത്തായിട്ടാണ് ഈഗിളിന്റെ സ്ഥാനം. യു.എസ്. സെൻസസ് അനുസരിച്ച് പട്ടണത്തിന്റെ വിസ്തൃതി 1.0 സ്ക്വയർ മൈലാണ്.

## ചരിത്രം
അലാസ്കയിൽ യൂറോപ്യൻ കുടിയേറ്റക്കാർ എത്തുന്നതിന് ആയിരക്കണക്കിനു വർഷങ്ങള്ക്കു മുമ്പു തന്നെ ഈഗിളിൽ  ഹാൻ വിഭാഗക്കാർ ഉൾപ്പെടെയുള്ള നേറ്റീവ് ഇന്ത്യൻ വർഗ്ഗക്കാർ അധിവസിച്ചിരുന്നു. ഈഗിളിലെ യൂറോപ്പുകാരുടെ ആദ്യത്തെ സ്ഥിരതാവളം 1874 ൽ നിർമ്മിച്ച "Belle Isle" എന്ന പേരിലുള്ള ഒരു വാണിജ്യ താവളമായിരുന്നു. 1800 കളിൽ ഈ സ്ഥലം യൂക്കോണ് നദിയ്ക്കും പോഷകനദികൾക്കും മേൽഭാഗത്തുമുണ്ടായിരുന്ന ഖനികളിലേയ്ക്കുള്ള സാധനങ്ങളുടെ സംഭരണ വിതരണകേന്ദ്രമായിരുന്നു. ക്ലോൺഡൈക് ഗോൾഡ് റഷിൻറെ കാലത്ത് മറ്റു പ്രദേശങ്ങളിൽ നിന്നും അനേകം ആളുകൾ എത്തുകയും 1898 ആയപ്പോഴേയ്ക്കും ജനസംഖ്യ 1700 നു മുകളിലാകുകയും ചെയ്തു.    

1901 ൽ അലാസ്കയുടെ ഉൾഭാഗങ്ങളിലെ ആദ്യത്തെ ഏകീകരിക്കപ്പെട്ട പട്ടണമായിത്തീർന്നു ഈഗിൾ. പട്ടണത്തിനടുത്തുള്ള ഈഗിൾ ബ്ലഫ് എന്ന ചെങ്കുത്തായ പ്രദേശത്ത് അനേകം പരുന്തുകൾ കൂടുണ്ടാക്കിയിരുന്നതിനാലാണ് ഈ സ്ഥലത്തിന് ഈഗിൾ എന്ന പേരു വന്നത്.  1900 ൽ  ഫോർട്ട് എഗബർട്ട് (Fort Egbert) എന്ന പേരിൽ ഐക്യനാടുകളടെ ഒരു കരസേനാക്യാമ്പ് ഇവിടെ സ്ഥാപിക്കപ്പെട്ടു. ഈഗിളിനേയു വാൽഡസ് പട്ടണത്തേയും ബന്ധിപ്പിക്കുന്ന ഒരു ടെലഗ്രാഫ് ലൈൻ 1903 ൽ പൂർത്തിയായി. നോമിലേയും ഫെയർബാങ്കിലേയും സ്വർണ്ണ ഖനികളുടെ ആകർഷണത്താൽ ആളുകൾ ഈഗിളിൽ നിന്നും ഒഴിഞ്ഞു പോകുവാൻ തുടങ്ങി. പല സ്ഥാപനങ്ങളും ഈഗിളിൽ നിന്നു ഫെയർബാങ്കിലേയ്ക്കു മാറ്റ സ്ഥാപിക്കപ്പെട്ടു. 1910 ആയപ്പോഴേയ്ക്കും ഈഗിളിലെ ജനസംഖ്യ വളരെക്കുറഞ്ഞ ഏതാണ് ഇന്നത്തെ അവസ്ഥയായ 200 ന് അടുത്തെത്തി. 1911 ൽ (Fort Egbert) എന്ന കരസേനാ ക്യമ്പ് ഉപേക്ഷിക്കപ്പെട്ടു. ഈഗിളിൾ ഇപ്പോൾ താമസിക്കുന്നവരിൽ കൂടുതലും യൂറോപ്പിൽ നിന്നുള്ളവരുടെ പിന്മുറക്കാരാണ്. പട്ടണത്തിനു സമീപത്തെ ഗ്രാമത്തിലുള്ളവരിൽ 50 ശതമാനം പേർ ഹാൻ (Han) വിഭാഗത്തിൽപ്പെട്ട നേറ്റീവ് ഇന്ത്യൻ വർഗ്ഗക്കാരാണ്.

## അവലംബം
വർഗ്ഗം:അലാസ്കയിലെ പട്ടണങ്ങൾ
ആൻവിക്, അലാസ്ക

യൂക്കോണ്-കോയുകുക്ക് സെൻസസ് ഏരിയായിലുൾപ്പെട്ട അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു ചെറുപട്ടണമാണ് **ആൻവിക്**. ഇത് Deg Hit'an വർഗ്ഗക്കാരുടെ സ്വദേശമാകുന്നു. ആൻവിക് എന്ന പദത്തിനർത്ഥം സെൻട്രൽ അലാസ്കൻ യുപ്പിക് ഭാക്ഷയിൽ "exit" എന്നാണ്. പട്ടണത്തിലെ ജനസംഖ്യ 85 ആണ്. ഇത് 2010 ലെ സെൻസസ് അനുസരിച്ചുള്ള കണക്കാണ്.

## ഭൂമിശാസ്ത്രം
യൂക്കോൺ നദിയുടെ പടിഞ്ഞാറായി ആൻവിക് നദീമുഖത്തു സ്ഥിതി ചെയ്യുന്ന ഈ ചെറുപട്ടണത്തിന്റെ അക്ഷാംശ രേഖാംശങ്ങൾ 62°39′20″N 160°12′33″W (62.655659, -160.209237) ആണ്. വടക്ക് 34 മൈൽ ദൂരത്തിൽ ഹോളിക്രോസ് പട്ടണം ഉണ്ട്. ആൻവിക് പട്ടണത്തിൽ നിന്ന് ഒരു മൈൽ (1.6 കി.മീ.) തെക്കുപടിഞ്ഞാറായി 2,960 അടി (902 മീ.) നീളത്തിൽ ചരൽക്കല്ലു പാകിയ ആൻവിക് വിമാനത്താവളം പൊതു ഉപയോഗത്തിനായിട്ടുണ്ട്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കനുസരിച്ച് പട്ടണത്തിന്റ വ്യാപ്തം 11.9 സ്ക്വയർ മൈലാണ്. ഇതിൽ 9.5 സ്ക്വയർ മൈൽ കരയും 2.4 സ്ക്വയർ മൈൽ വെള്ളവും കൂടിച്ചേർന്നതാണ്.

## അവലംബം

വർഗ്ഗം:അലാസ്കയിലെ പട്ടണങ്ങൾ
സ്കാറ്റ്സാറ്റ്-1

കാറ്റ്സറ്റ്-1 ഓഷൻസാറ്റ്-2ന്റെ തുടർച്ചയാണ്.ഇത് കു-ബൻഡ് സ്കാറ്റോമ്മീറ്റർ വഹിക്കുന്നു. ഉപഗ്രഹത്തിന്റെ തൂക്കം 371 കി.ഗ്രം ആണ്. 
ഇതിന്റെ കാലാവധി 5 വർഷമാണ്.

ഇന്ത്യയുടെ ധ്രുവീയ ഉപഗ്രഹ വിക്ഷേപണ വാഹനത്തിന്റെ (PSLV-C35) മുപ്പത്തി ഏഴാമത്തെ പറക്കലിൽ കാലാവസ്ഥ സംബന്ധിയായ പഠനങ്ങക്കുള്ള 371 കി.ഗ്രാം തൂക്കമുള്ള സ്കാറ്റ് സാറ്റ്1 (SCATSAT-1)ഉം7 മറ്റു ഉപഗ്രഹങ്ങളും ഉണ്ടായിരുന്നു. അവ പോളാർ സൺ സിങ്ക്രണസ് ഭ്രമണ പഥത്തിലേക്കുള്ളവയായിരുന്നു.  (SSO). മറ്റു ഉപഗ്രഹങ്ങൾ അൾജീരിയയുടെ അൽസാറ്റ്-1ബി, അൽസാറ്റ്-2ബി, അൽസാറ്റ്-1എൻ, കാനഡയുടെ എൻഎൽഎസ്19, അമേരിക്കയുടെ പാത്ത് ഫൈൻഡർ-1 ഉം ഐഐടി, ബോംബെയുടെ പ്രഥം, ബാംഗളൂരുവിലെ പിഇഎസ് സർവകലാശാലയുടെ പിസാറ്റ് എന്നിവയായിരുന്നു.

സ്കാറ്റ് സാറ്റ്-1 720 കി.മീ പോളാർ sso യിലും മറ്റു ഉപഗ്രഹങ്ങൾ 670 കി.മീ പോളാർ sso യിലും എത്തിച്ചു. ഇത് ധ്രുവീയ ഉപഗ്രഹ വിക്ഷേപണ വാഹനത്തിൽ(PSLV) രണ്ടു വ്യത്യസ്ത ഭ്രമണ പഥത്തിലേക്കുള്ള ഉപഗ്രഹങ്ങൾ ഒരുമിച്ചു വിക്ഷേപിച്ച ആദ്യത്തെ ഉദ്യമമായിരുന്നു.

ഇത് വിക്ഷേപിച്ചത് ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിലെ ആദ്യ വിക്ഷേപണ തറ(First Launch Pad –FLP)യിൽ നിന്ന്2016 സെപ്തംബർ 26 ന്  തിങ്കളാഴ്ച 9:12(IST)  നായിരുന്നു.

## അവലംബം
http://www.isro.gov.in/Spacecraft/scatsat-1  | ഐ.എസ്. ആർ.ഓയുടെ ഔദ്യോഗികസൈറ്റ്


വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
ഷഗെലക്, അലാസ്ക

**ഷഗെലക്**, യൂക്കോൺ-കോയുകുക്ക് സെൻസസ് ഏരയായിലുൾപ്പെട്ട അലാസ്ക സംസ്ഥാനത്തെ ഒരു ചെറുപട്ടണമാണ്. 2000 ലെ കണക്കുകൾ പ്രകാരം 129 ആയിരുന്ന ഈ പട്ടണത്തിലെ ജനസംഖ്യ 2010 ലെ സെൻസസിൽ 83 ആയി കുറഞ്ഞിരുന്നു. 

## ഭൂമിശാസ്ത്രം

ഷഗെലക് പട്ടണം നിലനിൽക്കുന്ന അക്ഷാംശ രേഖാംശങ്ങൾ  (62.655998, -159.531132) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിന്റെ ആകെ വിസ്തൃതി 12.0 ചതുരശ്ര മൈൽ (31 ചതുരശ്ര കിലോമീറ്റർ) ആണ്. ഇതിൽ 10.6 ചതുരശ്ര മൈൽ (27 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 1.4 ചതുരശ്ര മൈൽ (3.6 ചതുരശ്ര കിലോമീറ്റർ) പ്രദേശം അതായത് 11.53 ശതമാനം ഭൂപ്രദേശം ജലം ഉൾപ്പെട്ടതുമാണ്.

## അവലംബം
വർഗ്ഗം:അലാസ്കയിലെ പട്ടണങ്ങൾ
ഹൂഗെസ്, അലാസ്ക

**ഹൂഗെസ്,** യൂക്കോണ്-കോയുകുക്ക് സെൻസസ് ഏരിയായിലുള്ള അമേരിക്കൻ‌ ഐക്യനാടുകളിലെ അലാസ്ക സംസ്ഥാനത്തെ ഒരു ചെറുപട്ടണമാണ്. ഇവിടുത്തെ ജനസംഖ്യ 2000 ലെ സെൻസസ് അനുസരിച്ച 78 ആയിരുന്നു. 

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് പ്രകാരം ഈ നഗരത്തിൻറെ ആകെ വിസ്തൃതി 3.1 ചതുരശ്ര മൈലാണ് (8.0 ചതുരശ്ര കിലോമീറ്റർ). ഇതു മുഴുവനും കരപ്രദേശമാണ്.

## അവലംബം

വർഗ്ഗം:അലാസ്കയിലെ പട്ടണങ്ങൾ
പൈലറ്റ് പോയിൻറ്, അലാസ്ക

**പൈലറ്റ് പോയിൻറ്** അമേരിക്കൻ സംസ്ഥാനമായ അലാസ്കയിലെ അലാസ്ക അർദ്ധദ്വീപിൽപ്പെട്ട ലെയ്ക്ക് ആൻറ് പെനിൻസുല ബറോയിലെ ഒരു ചെറുപട്ടണമാണ്. 2010 ലെ സെൻസസ് അനുസരിച്ച് ജനസംഖ്യ 68 ആണ്. 

## ഭൂമിശാസ്ത്രം
പൈലറ്റ് പോയിൻറിൻറെ അക്ഷാംശ രേഖാംശങ്ങള് 57°33′37″N 157°34′56″W (57.560226, -157.582267) ആണ്. യുണൈററഡ് സ്റ്റേറ്റിലെ സെൻസസ് ബ്യൂറോയുടെ കണക്കുകൾ അനുസരിച്ച് പട്ടണത്തിന്റെ വിസ്തൃതി 140.5 സ്ക്വയർ മൈലാണ് ((364 km2) അതിൽ കരഭാഗം 25.4 സ്ക്വയർ മൈലും ബാക്കി 115.1 സ്ക്വയർ മൈൽ വെള്ളവും കൂടിച്ചേർന്നതാണ്.
ജനസംഖ്യാപരമായ വിവരങ്ങൾ 
2000 ലെ സെൻസസിൽ പട്ടണത്തിൽ 22 കുടുംബങ്ങൾ താമസിക്കുന്നു. ജനസാന്ദ്രത സ്ക്വയർ മൈലിന് 3.9 ആളുകളാണ്. ജനങ്ങളിൽ 14.00 വെളുത്ത വർഗ്ഗക്കാരും 86.00 നേറ്റീവ് ഇന്ത്യൻ വർഗ്ഗക്കാരുമാണ്.
## Demographics

## References

## External links
* Lake and Peninsula School District

വർഗ്ഗം:അലാസ്കയിലെ പട്ടണങ്ങൾ
കസാൻ, അലാസ്ക

**കസാൻ** എന്ന പട്ടണം അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ പ്രിൻസ്-ഹൈദർ സെൻസസ് ഏരിയയിൽ ഉൾപ്പെടുത്തിയിട്ടുള്ള ഒരു ചെറുപട്ടണമാണ്. രണ്ടായിരാമാണ്ടിലെ യു.എസ്. സെൻസസ് പ്രകാരം 39 ആയിരുന്ന ഈ  പട്ടണത്തിലെ ജനസംഖ്യ 2010 ലെ സെൻസസിൽ 49 ആയി വർദ്ധിച്ചിരുന്നു. കസാൻ എന്ന പേര് ട്ലിൻഗിറ്റ് (Tlingit) ഭാക്ഷയിൽ നിന്നു വന്നതാണ്. യു.എസ്. സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ വിസ്തൃതി 6.2 ചതുരശ്ര മൈലാണ്. ഇതൊരു സെക്കൻറ് ക്ലാസ് പട്ടണമാണ്.

## അവലംബം
വർഗ്ഗം:അലാസ്കയിലെ പട്ടണങ്ങൾ
നിക്കോളായി, അലാസ്ക.

**നിക്കോളായി**, യൂക്കോൺ-കോയൂകുക്ക് സെൻസസ് ഏരിയായിലുൾപ്പെട്ട അലാസ്ക സംസ്ഥാനത്തെ ഒരു പട്ടണമാണ്. 2000 ൽ 100 ആയിരുന്ന ഇവിടുത്തെ ജനസംഖ്യ 2010 ലെ യു.എസ്.സെൻസസ് പ്രകാരം 94 ആയി കുറഞ്ഞിരുന്നു.

## കാലാവസ്ഥ

നിക്കോളായി അലാസ്കയുടെ ഉൾപ്രദേശത്തു സ്ഥിതി ചെയ്യുന്നു. പട്ടണം കുസ്കോക്വിം നദിയുടെ തെക്കുഭാഗത്തുള്ള പോഷകനദിക്കരയിലാണ്. കുസ്കോക്വിം നദി പൊതുവെ ജൂൺ മുതൽ ഒക്ടോബർ മാസം വരെ ഹിമരഹിതമായിരിക്കും. മക്ഗ്രാത്ത് പട്ടണത്തിൽ നിന്ന് 46 മൈൽ കിഴക്കായിട്ടാണ് സ്ഥാനം. പട്ടണത്തിന്റെ അക്ഷാംശ രേഖാംശങ്ങൾ  (63.010838, -154.383895) ആണ്. ശിശിരം വളരെ തണുപ്പുള്ളതും വേനൽക്കാലം ഇളംചൂടുള്ളതുമാണ്. ശിശിരത്തിൽ താപനില പൂജ്യം മുതൽ -62 വരെ താഴുന്നു.

## ചരിത്രം

അപ്പർ കുസ്കോക്വിം അത്തബാസ്കൻ ഗ്രാമത്തിലുൾപ്പെട്ട ഈ പട്ടണത്തിന്റെ സ്ഥാനം 1880 കൾക്കു ശേഷം രണ്ടുതവണ മാറ്റിയിരുന്നു. മുന്കാലത്തെ ഒരു സ്ഥാനമാറ്റം 1899 ലായിരുന്നു. അക്കാലത്ത് 6 പുരുഷന്മാർ മാത്രമാണവിടെയുണ്ടായിരുന്നത്. ഇപ്പോഴത്തെ പട്ടണത്തിന്റെ സ്ഥാനം മാറിയത് 1918 ലാണ്. കുക്ക് ഇൻലറ്റിനെ ഓഫിർ (Ophir) സ്വർണ്ണ ഖനന മേഖലയുമായി ബന്ധിപ്പിക്കുന്ന റെയ്നി പാസ് ട്രെയിലിലാണ് (Rainy Pass Trail) പട്ടണം സ്ഥിതി ചെയ്യുന്നത്. അതിനാൽ ഗോൾഡ് റഷിന്റെ സമയത്ത് നിക്കോളായി ഒരു വ്യവഹാര കേന്ദ്രമായിരുന്നു. 1948 ൽ ഒരു സ്വകാര്യ പള്ളിക്കൂടവും അതേവർഷം ഒരു കമ്പിത്തപാൽ ഓഫീസും ഇവിടെ സ്ഥാപിക്കപ്പെട്ടു. 1963 ൽ സാധാരണക്കാരുടെ. പട്ടണത്തിലെ ജനങ്ങളിൽ 80.9 ശതമാനം ആളുകള് അമേരിക്കൻ ഇന്ത്യൻ (നേറ്റീവ് ഇന്ത്യൻ) അല്ലെങ്കില‍്‍ അലാസ്ക നേറ്റീവ് വിഭാഗത്തിൽപ്പെട്ടവരാണ്. മിശ്രവംശജർ 11.7 ശതമാനം വരും. 

## ഗതാഗതമാർഗ്ഗങ്ങൾ
     
നിക്കോളായ് പട്ടണത്തിലേയ്ക്ക് വായുമാർഗ്ഗവും ജലമാർഗ്ഗവും പ്രവേശിക്കുവാൻ സാധിക്കുന്നതാണ്. അലാസ്ക സംസ്ഥാന സർക്കാരിന്റെ കീഴിലുള്ള 4,003 അടി നീളവും 75 അടി വീതിയുമുള്ള എയർസ്ട്രിപ്പ് പുതുക്കിപ്പണിതിട്ടുണ്ട്. ഇന്ധവും മറ്റ് അവശ്യവസ്തുക്കളുമായി ബാർജുകൾ തുറമുഖത്ത് എത്തുന്നു. 50 മൈൽ നീളത്തിൽ ഒരു ശീതകാല വഴിത്താര മക്ഗ്രാത്ത് പട്ടണംവരെയുണ്ട്.

## അവലംബം
വർഗ്ഗം:അലാസ്കയിലെ പട്ടണങ്ങൾ
എക്വോക്, അലാസ്ക

**എക്വോക് പട്ടണം** യു.എസ്. സ്റ്റേറ്റായ അലാസ്കയിലെ ഡില്ലിൻഘാം സെൻസസ് ഏരിയായിൽ ഉൾപ്പെട്ട ഒരു ചെറുപട്ടണമാണ്. 2010 ലെ സെൻസസ് അനുസരിച്ച് 115 ആണ് ഈ പട്ടണത്തിലെ ജനസംഖ്യ. നുഷാഗാക് നദിക്കരയിലാണ് പട്ടണത്തിന്റെ സ്ഥാനം. 1800 കളിൽ ഇതൊരു വേനൽക്കാല മീൻപിടുത്തത്തിനുള്ള താവളമായിരുന്നു. 1923 ൽ ഇത് നദീതീരത്തെ ഏറ്റവും വലിയ കുടിയേറ്റ കേന്ദ്രമായിരുന്നു. 1900 നും 1941-നുമിടയ്ക്ക് പട്ടണത്തിലേയ്ക്കു തപാലുകൾ എത്തിച്ചിരുന്നത് നായ്ക്കൾ വലിക്കുന്ന ഹിമശകടം വഴിയായിരുന്നു. 1941 ൽ പട്ടണത്തിലെ ആദ്യ തപാൽ ഓഫീസ് ആരംഭിച്ചു. 1960 നു മുൻപുള്ള കാലഘട്ടത്തിൽ നദീതീരത്തുള്ള താഴ്ന്ന പ്രദേശങ്ങളിലായിരുന്നു കെട്ടിടങ്ങൾ നിർമ്മിക്കപ്പെട്ടിരുന്നത്. 1960 കളിലുണ്ടായ വെള്ളപ്പൊക്കത്തിനു ശേഷം പട്ടണം ഇന്നത്തെ പ്രദേശത്തേയ്ക്കു മാറ്റി സ്ഥാപിക്കുകയുണ്ടായി.

## ഭൂമിശാസ്ത്രം
നുഷാഗാക് നദീതടത്തിൽ സ്ഥിതി ചെയ്യുന്ന എക്വോക് പട്ടണത്തിന്റെ അക്ഷാംശ രേഖാംശങ്ങൾ 59°20′57″N 157°29′7″W (59.349260, -157.485404) ആണ്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ വിസ്തൃതി 17.5 സ്ക്വയർ മൈലാണ് (45.4 km2). ഡില്ലിൻഘാം പട്ടണത്തിനു 43 മൈൽ വടക്കുകിഴക്കായിട്ടാണ് എക്വോക്കിന്റെ സ്ഥാനം. ഇവിടെ നിന്ന് 285 മൈൽ തെക്കുപടിഞ്ഞാറായിട്ടാണ് ആങ്കറേജ് നഗരം. ഇതൊരു രണ്ടാം തരം പട്ടണമാണ്. 1930 ൽ ബ്യൂറോ ആഫ് ഇന്ത്യൻ അഫയേർസ് (B.I.A) ഇവിടെ ഒരു സ്കൂൾ സ്ഥാപിച്ചു. 1974 ൽ ഈ പട്ടണം സംയോജിപ്പിക്കപ്പെട്ടു.

വർഗ്ഗം:അലാസ്കയിലെ പട്ടണങ്ങൾ
നീംറാണ ഹോട്ടൽസ്‌

തകർന്ന് കിടക്കുന്ന കെട്ടിടങ്ങളെ പുതുക്കിപണിത് അവയെ പൈതൃക ഹോട്ടലാക്കുന്നതിൽ പ്രശസ്തരാണ് നീംറാണ ഹോട്ടൽസ്‌.  ഗംഗയുടെ തീരത്തുള്ള നീംറാണ ഗ്ലാസ്ഹൗസ് ഇതിനൊരു ഉദാഹരണമാണ്. 

1991-ൽ അമൻ നാഥും ഫ്രാൻസിസ് വാക്സിയർഗുമാണ് നീംറാണ ഹോട്ടൽസ്‌ ആരംഭിച്ചത്. ഡൽഹി യൂണിവേഴ്സിറ്റിയിൽ മിഡീവൽ ഇന്ത്യൻ ചരിത്ര ബിരുദാനന്തര ബിരുദ വിദ്യാർത്ഥിയായിരുന്നു അമൻ, ഫ്രെഞ്ചുകാരനായ വാക്സിയർഗ് 1969 മുതൽ ഇന്ത്യയിലാണ് ജീവിക്കുന്നത്.  ദി പെയിന്റ്റെഡ് ഫ്രെസ്കോസ് ഓഫ് ശെഖാവതിക്ക് വേണ്ടി ചുവർ ഫ്രെസ്കോകൾ വീക്ഷിച്ചുകൊണ്ടിരുന്ന സമയത്ത് പതിനഞ്ചാം നൂറ്റാണ്ടിൽ രാജസ്ഥാനിലെ ആരവല്ലി നിരകളിലുള്ള നീംറാണ കോട്ട കാണാനിടയായി. പ്രാദേശിക മൂപ്പനായ നിമോല മിയോ ആണ് ഈ കോട്ട പണിതത്, കഴിഞ്ഞ 40 വർഷമായി തകർന്നു കിടക്കുകയായിരുന്നു. 1986-ൽ 700,000 രൂപയ്ക്ക് അവർ ഈ കോട്ട വാങ്ങി പുതുക്കിപണിതു, 1991-ൽ 12 മുറികളുള്ള ഹോട്ടലായി തുറന്നു. ഈ നവീകരണത്തിനു ശേഷം 2002-ൽ ഇന്ത്യൻ സാഹിത്യത്തെ കുറിച്ചുള്ള അന്താരാഷ്‌ട്ര ഉത്സവത്തിനും, മാസ്റ്റർമൈൻഡ് ഇന്ത്യ, വിവിധ ഇന്ത്യൻ വിവാഹങ്ങൾ എന്നിവയ്ക്കും ഹോട്ടൽ വേദിയായി. 

## പുനർനിർമ്മാണം
തകർന്ന കെട്ടിടങ്ങളിൽ നവീകരണങ്ങൾ നടത്തി പ്ലംബിംഗ്, എ.സി മുതലായ സൗകര്യങ്ങൾ ചേർക്കുകയും ചെയ്തെങ്കിലും, ഇവയെല്ലാം പഴയകാല രൂപകൽപ്പനയെ കോട്ടം വരുത്താതെയാണ് ചെയ്തിരിക്കുന്നത്.  രൂപകൽപ്പനയ്ക്ക് പ്രാധാന്യം നൽകാനായി തങ്ങളുടെ ഹോട്ടലുകളെ നോൺ - ഹോട്ടൽ എന്നാണ് നീംറാണ ഹോട്ടൽസ്‌ വിശേഷിപ്പിക്കുന്നത്.  ഘട്ടം ഘട്ടമായാണ് കെട്ടിടങ്ങളുടെ നവീകരണം നടത്തുന്നത്, നവീകരിച്ച ഭാഗത്ത് ലഭിക്കുന്ന വരുമാനംകൊണ്ടാണ് മറ്റു ഭാഗങ്ങൾ നവീകരിക്കുന്നത്.  മാത്രമല്ല പ്രാദേശികമായി ലഭിക്കുന്ന നിർമ്മാണ സാമഗ്രികളും തൊഴിലാളികളുമാണ് അവർ ഉപയോഗിക്കുന്നത്, അതുവഴി ചെലവ് കുറയുന്നു. കേവലം 2 – 3 വർഷം കൊണ്ട് നീംറാണ ഹോട്ടൽസ്‌ ബ്രേക്ക്‌ ഈവനിൽ എത്തുന്നു, മറ്റു ഹോട്ടലുകൾ 7 മുതൽ 8 വർഷം വരെ എടുക്കുന്ന സമയത്താനിത്.
2011-ൽ നീംറാണ ഹോട്ടൽസിന് 17 സ്ഥലങ്ങളിലായി 25 കെട്ടിടങ്ങളുണ്ട്, മാത്രമല്ല അവരുടെ വരുമാനം 300 മില്യൺ ഇന്ത്യൻ രൂപ (4.5 മില്യൺ യുഎസ് ഡോളർ) കടന്നു.

## ഉദാഹരങ്ങൾ
നവീകരിക്കപ്പെട്ട തകർന്ന് കിടന്ന കെട്ടിടങ്ങളിലും കോട്ടകളിലും ഇവയും ഉൾപ്പെടുന്നു:

* പതിനാലാം നൂറ്റാണ്ട്, ഹിൽ ഫോർട്ട്‌ കെസ്രോളി (അൽവാർ, രാജസ്ഥാൻ)  
* പതിനഞ്ചാം നൂറ്റാണ്ട്, നീംറാണ ഫോർട്ട്‌-പാലസ് (ഡൽഹി-ജയ്പൂർ ഹൈവേ, ശെഖാവതി, രാജസ്ഥാൻ)  
* പതിനാറാം നൂറ്റാണ്ട്, ലെ കൊളോണിയൽ (കൊച്ചി, കേരള) 
* പതിനേഴാം നൂറ്റാണ്ട്, ദി ടവർ ഹൗസ് (കൊച്ചി, കേരള) 
* പതിനേഴാം നൂറ്റാണ്ട്, ബീച്ച് ബംഗ്ലാവ് (തരങ്കമ്പാടി, തമിഴ്നാട്‌)  
* പതിനേഴാം നൂറ്റാണ്ട്, ദി ഗേറ്റ് ഹൗസ് (തരങ്കമ്പാടി, തമിഴ്നാട്‌) 
* പതിനെട്ടാം നൂറ്റാണ്ട്, ഹോട്ടൽ ഡി ഐ’ഓറിയന്റ്, പുതുച്ചേരി  
* പത്തൊൻപതാം നൂറ്റാണ്ട്, ദി വരാന്ത ഇൻ ദി ഫോറസ്റ്റ് (മതെരൻ, മുംബൈയ്ക്ക് സമീപം) 
* പത്തൊൻപതാം നൂറ്റാണ്ട്, ദർബാർഗദ് പാലസ് (മോർവി, ഗുജറാത്ത്‌) 
* പത്തൊൻപതാം നൂറ്റാണ്ട്, വില്ല പോട്ടിപടി (മല്ലേശ്വരം, ബാംഗ്ലൂർ, കർണാടക) 
* പത്തൊൻപതാം നൂറ്റാണ്ട്, ദി വാൾവുഡ് ഗാർഡൻ (കൂനൂർ, തമിഴ്നാട്‌)  
* പത്തൊൻപതാം നൂറ്റാണ്ട്, ഗ്രീൻ ഹിൽസ് എസ്റ്റേറ്റ്‌ (കുടഗ്, കർണാകട) 
* പത്തൊൻപതാം നൂറ്റാണ്ട്, ദി ബരാദരി പാലസ് (പട്യാല, പഞ്ചാബ്)  
* പത്തൊൻപതാം നൂറ്റാണ്ട്, ദി രാംഗർ ബംഗ്ലാവ് (രാംഗർ കുമാവ് ഹിൽസ്, ഉത്തരാഖണ്ഡ്)  
* ഇരുപതാം നൂറ്റാണ്ട്, പിരാമൽ ഹവേലി (ബഗർ, ശെഖാവതി, രാജസ്ഥാൻ)  
* ടിജാര കോട്ട, അൽവാർ ജില്ല, രാജസ്ഥാൻ 

## അവലംബം

## പുറത്തേക്കുള്ള കണ്ണികൾ

## ബാഹ്യ ലിങ്കുകൾ
* Official site
* Talk by Aman Nath at TED (conference)|TEDx

വർഗ്ഗം:ഹോട്ടലുകൾ
ഹുസ്ലിയ, അലാസ്ക.

**ഹുസ്ലിയ**  യൂക്കോൺ-കോയുകുക്ക് സെൻസസ് ഏരിയായിലുൾപ്പെട്ട അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു ചെറു പട്ടണമാണ്. രണ്ടായിരാമാണ്ടിൽ 293 ആയിരുന്ന ഇവിടുത്തെ ജനസംഖ്യ 2010 ലെ സെൻസസിൽ 275 ആയി കുറഞ്ഞിരുന്നു. 

## ഭൂമിശാസ്ത്രം
ഹുസ്ലിയ നിലനിൽക്കുന്ന അക്ഷാംശ രേഖാംശങ്ങൾ  (65.701858, -156.387134) ആണ്. യു.എസ്. സെൻസസ് ബ്യൂറോയുടെ കണക്കുകൾ പ്രകാരം പട്ടണം 17.2 ചതുരശ്ര മൈലിൽ (45 ചതുരശ്ര കിലോമീറ്റർ) പ്രദേശത്തായി പരന്നു കിടക്കുന്നു.

## ജനവിഭാഗങ്ങൾ
ഈ ചെറുപട്ടണത്തിലെ ജനസംഖ്യ  2010 ലെ കണക്കനുസരിച്ച് 275 ആണ്. ഇവടുത്തെ  ഭൂരിഭാഗം പേരും (92.4 ശതമാനം)  നേറ്റീവ് ഇന്ത്യൻ വർഗ്ഗതിൽപ്പെട്ടവരാണ്. തരം തിരിച്ചുള്ള പട്ടിക താഴെക്കാണിച്ചിരിരിക്കുന്നു. 

## അവലംബം
വർഗ്ഗം:അലാസ്കയിലെ പട്ടണങ്ങൾ
അമ്മ കണക്ക്

**''അമ്മ കണക്ക് '' ** 2016-ൽ പുറത്തിറങ്ങിയ ഒരു ഇന്ത്യൻ തമിഴ്  ഡ്രാമ സിനിമയാണ്. അശ്വിനി ഐയ്യർ തിവാരിയാണ് സംവിധാനം ചെയ്തത്. ആനന്ദ് എൽ.റായ്, ദനുഷ് എന്നിവർ നിർമ്മാണം നിർവഹിച്ചു. ഇത്  അശ്വിനി ഐയ്യരുടേതന്നെ ഹിന്ദി സിനിമയായ നിൽ ബാറ്റി സന്നാറ്റ യുടെ പുനരാവിഷ്കാരമാണ്. അമലാ പോൾ, രേവതി, സമുതിരക്കനി എന്നിവരാണ് പ്രധാന വേഷമിട്ടിരിക്കുന്നത്. പ്രധാന രംഗങ്ങളെല്ലാം ചെന്നൈയിലായിരുന്നു.


## കലാകാരന്മാർ
* അമലാപേൾ (ശാന്തി ഗോപാൽ)
* യുവലക്ഷ്മി (അഭിനയ ഗോപാൽ)
* രേവതി (ഡോ.നന്ദിനി)
* സമുതിരക്കനി ( രങ്കനാദൻ)

## Plot
ശാന്തി ഗോപാൽ എന്ന അമ്മയ്ക്ക് ഒറ്റ മോളാണ്, അഭിനയ. മകളെ നന്നായി പഠിപ്പിച്ച്, ഉയർന്ന നിലയിലെത്തിക്കണമെന്നതാണ് അമ്മയുടെ ആഗ്രഹം. പക്ഷെ മകൾക്ക് പഠിക്കുന്നതിൽ ഒട്ടും താത്പര്യമില്ല. കൂട്ടുകാരോട് കുശലം പറയാനും, ടീവി കാണാനും, കളിക്കാനുമാണ് അവൾക്കിഷ്ടം.
അമ്മ പണിക്കുപോകുന്ന ഒരു വീടാണ് ഡോ.നന്ദിനിയുടേത്, അവിടെ അവരെ വീട്ടിലെ ഒരംഗത്തേപോലെയാണ് കാണുന്നത്.
മകളുടെ പഠിത്തത്തിലും, മറ്റുപ്രശ്നങ്ങളിലുമെല്ലാം അവർ സഹായിച്ചു.
മകളുടെ പഠിത്തം അപ്പോഴും മോശമായി വന്നു.
അപ്പോഴാണ് മകളെ പഠിപ്പിക്കുന്നതിനുവേണ്ടി അമ്മയും സ്ക്കൂളിൽ പോകാൻ തീരുമാനിക്കുന്നത്.
പക്ഷെ അിതിലൂടെ മകളും, അമ്മയും തമ്മിലുണ്ടാകുന്ന പ്രശ്നങ്ങളെ വാശിയാക്കി, വരാൻ പോകുന്ന ക്രിസ്തുമസ് പരീക്ഷയിൽ കണക്കിൽ തന്നേക്കാൾ മാർക്കുവേടിക്കണമെന്നുള്ള ഒരു പന്തയമായി മാറുന്നു.
തുടർന്നുള്ള  വിവിധ പ്രശ്നങ്ങളാണ് കഥ.

## പ്രൊഡക്ഷൻ
2015 നമ്പറിന് അശ്വിൻ ഐയ്യർ തിവാരി തന്റെ ഹിന്ദി സിനിമയായ നിൽ ബാറ്റി സന്നാറ്റ യെ തമിഴിലേക്ക് പുനരാവിഷ്കരിക്കാൻ തീരുമാനിച്ചു.ദനുഷ്, ആനന്ദ് എൽ.റായ എന്നിവർ നിർമ്മാണം നിർവഹിച്ചു. അമല പോൾ, രേവതി, സമുതിരക്കനി എന്നിവർ അതിന്റെ പ്രധാന വേഷമിടാൻ തീരുമാനമായി. 2016 ജനുവരി 7 
സിനിമ എടുക്കാൻ തുടങ്ങുകയും, 2016 ഫെബ്രുവരി 23-ന് പൂർത്തിയാകുകയും ചെയ്തു.

## ശബ്‌ദലേഖനം
സംഗീതം നിർവഹിച്ചത് ഇളയരാജയായിരുന്നു.

## ഹോം മീഡിയ
സ്റ്റാർ വിജയ്

## References


വർഗ്ഗം:പുനഃനിർമ്മിക്കപ്പെട്ട ഇന്ത്യൻ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:തമിഴ് ചലച്ചിത്രങ്ങൾ
വർഗ്ഗം:2016-ൽ പുറത്തിറങ്ങിയ തമിഴ് ചലച്ചിത്രങ്ങൾ
ഗസേനിയ

ലഘുചിത്രം|ഗസേനിയ
ദക്ഷിണാഫ്രിക്ക സ്വദേശമായുള്ള ഒരു അലങ്കാര സസ്യമാണ് **ഗസേനിയ** (*Gazania*). അനേകം തനതു  ഇനങ്ങളും സങ്കരയിനങ്ങളും ഈ വർഗ്ഗത്തിനുണ്ട്.  ഇലകൾ ഉൾപ്പെടെ ചെടി പരമാവധി 15 സെന്റീമീറ്റർ വരെ പൊക്കത്തിൽ പരന്ന് വളരുമെങ്കിലും നീളമേറിയ പൂത്തണ്ടുകളാണ് ഈ ചെടിയുടെ പ്രത്യേകത. ഇലകൾ വീതീകുറഞ്ഞ് നീണ്ടതും അടിഭാഗം വെള്ളി നിറത്തിൽ രോമിലവുമാണ്. വിത്തുപാകി മുളപ്പിക്കുന്ന  ഈ സസ്യം ഏകദേശം 3-4 മാസങ്ങൾക്കുള്ളിൽ പൂക്കൾ ഉണ്ടാക്കുന്നു. ചുവപ്പ്, ഓറഞ്ച്, ക്രീം, പിങ്ക് തുടങ്ങിയ ഒറ്റ നിറങ്ങളിലും വയലറ്റ്, ചെമ്പുനിറം എന്നിവ മറ്റ് നിറങ്ങളിൽ കലർന്ന നിറത്തിലുമുള്ള പൂക്കൾ ഇതിനുണ്ടാകുന്നു.

## അവലംബം


വർഗ്ഗം:ഉദ്യാന സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഏകവർഷികൾ
വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
ഹ്വയാങ്ഓസോറസ്

മധ്യ ജുറാസ്സിക് കാലത്ത് ജീവിച്ചിരുന്ന ഒരു സ്റ്റെഗോസോറിഡ് വിഭാഗത്തിൽ പെട്ട ദിനോസർ ആണ് **ഹ്വയാങ്ഓസോറസ്**. ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത് . 

## ശരീര ഘടന
ഈ കുടുംബത്തിലെ ഒരു ചെറിയ അംഗം ആയിരുന്ന ഇവയ്ക്ക് 12 –14  അടി മാത്രം ആയിരുന്നു നീളം ഭാരമാകട്ടെ ഏകദേശം 500 കിലോ ആണ് കണക്കാക്കിയിട്ടുള്ളത് .  മറ്റു ഈ വിഭാഗത്തിലെ ദിനോസറുകളെ പോലെ ഇവയ്ക്കും പുറത്തു കഴുത്തു മുതൽ വാല് വരെ നീളത്തിൽ രണ്ടു നിലകളിലായി പ്ലേറ്റുകൾ ഉണ്ടായിരുന്നു. ഇടുപ്പിന്റെ മുകളിൽ രണ്ടു വശത്തും ഓരോ മുള്ളുകൾ ഉണ്ടായിരുന്നു . വാലിന്റെ അറ്റത് 4  വലിയ മുള്ളുകൾ ഉണ്ടായിരുന്നു ഇവയ്ക്ക് .

## ഫോസിൽ
1979 and 1980 ഇടയിൽ പന്ത്രണ്ടോളം വ്യത്യസ്ത ഫോസിലുകൾ ഇവയുടെ കണ്ടെത്തുകയുണ്ടായി . ഇതിൽ ZDM T7001 എന്ന സ്പെസിമെൻ ഏകദേശം പൂർണമാണ് . ഹോളോ ടൈപ്പ് ആയിട്ട് കണക്കാക്കിയിട്ടുള്ളത് IVPP V6728 എന്ന ഫോസിൽ ആണ്. 

## കുടുംബം
സ്റ്റെഗോസോറിയ കുടുംബത്തിൽ, കവചിത ദിനോസറുകളുടെ കൂടത്തിൽ പെട്ടവയാണ് ഇവ . 

## അവലംബം

* 
* 
* 
വർഗ്ഗം:സ്റ്റെഗോസോറിയ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
നിനാന, അലാസ്ക

**നിനാന**, അലാസ്ക സംസ്ഥാനത്തെ യൂക്കോൺ-കോയുകുക്ക് സെൻസസ് ഏരിയയിലുൾപ്പെട്ട ഒരു സ്വയംഭരണ പട്ടണമാണ്. ഈ പട്ടണം അലാസ്കയുടെ അന്തർഭാഗത്തുള്ള ഒരു അസംഘടിത പ്രദേശമാണ്.  2010ലെ യു.എസ്. സെൻസസ് അനുസരിച്ചുള്ള പട്ടണത്തിലെ ജനസംഖ്യ കേവലം 378 മാത്രമായിരുന്നു. അലാസ്ക സംസ്ഥാനത്തെ റെയിൽ-റോഡ് പദ്ധതികളുടെ ഭാഗമായി തനാന നദിയ്ക്കു കുറുകെ 1923 ൽ നിർമ്മിച്ചു പൂർത്തിയാക്കിയ മിയേർസ് മെമ്മോറിയൽ പാലം നിനാനയെ ആങ്കറേജ് നഗരവുമായും ഫെയർബാങ്ക്സ് നഗരവുമായും ബന്ധപ്പെടുത്തുന്നു. ഈ പാലത്തിന് ഏകദേശം 700 അടി (210 മീ.) നീളമുണ്ട്.

## ചരിത്രം

തനാന ഭൂപ്രദേശത്തിന്റെ ഏറ്റവും പടിഞ്ഞാറുള്ള ഭാഗമാണ് നിനാന പട്ടണം. ആദ്യകാലത്തു യൂറോപ്യൻ-അമേരിക്കക്കാരുടെ ഇടയിൽ പട്ടണം അറിയപ്പെട്ടിരുന്നത് ടോർട്ടില്ല (Tortella) എന്നായിരുന്നു. തദ്ദേശീയ ഇന്ത്യൻ പദമായ Toghotthele യിൽ നിന്നുള്ളതായിരുന്നു ഈ പേര്. തദ്ദേശീയ ഇന്ത്യൻ ഭാഷയിൽ ഈ വാക്കിന്റെ അർത്ഥം  നദിയ്ക്കു സമാന്തരമായിട്ടുള്ള കുന്നുകൾ എന്നാണ്. ഈ പേരു പിന്നീട് നദിയ്ക്കും സമീപത്ത് അധിവസിച്ചിരുന്ന നിനാന വർഗ്ഗക്കാർക്കും ചാർത്തപ്പെട്ടു. 1838 കളിൽ നിനാന വർഗ്ഗക്കാര് യുറോപ്പിൽ നിന്ന് തനാന വില്ലേജിലെത്തിയവരുമായി ബാർട്ടർ സമ്പദായത്തിൽ കൊടുക്കൽ വാങ്ങലുകൾ നടത്തിയിരുന്നു. 1867 ൽ അമേരിക്കൻ ഐക്യനാടുകൾ റഷ്യയിൽ നിന്ന് അലാസ്ക വിലയ്ക്കു വാങ്ങിയതിനു ശേഷം അമേരിക്കൻ പര്യവേക്ഷകരും കച്ചവടക്കാരുമൊക്കെ തനാന താഴ്വരയിലെത്തിച്ചേർന്നു.

## ഭൂമിശാസ്ത്രം

നിനാന റക്കാർഡിംഗ് ഡിസ്ട്രിക്റ്റിൽ സ്ഥിതി ചെയ്യുന്ന പട്ടണത്തിന്റെ അക്ഷാംശ രേഖാംശങ്ങൾ 64°33′50″N 149°5′35″W ആണ്. യു.എസ്. സെൻസസ് പ്രകാരം പട്ടണത്തിന്റെ ആകെയുള്ള വിസ്തൃതി 6.1 ചതുരശ്ര മൈലാണ്. ഫെയർബാങ്ക് നഗരതിത്തിന് 55 മൈൽ തെക്കായി ജോർജ്ജ് പാർക്ക് ഹൈവേയ്ക്കു സമീപം സ്ഥിതി ചെയ്യുന്ന പട്ടണത്തിലാണ് 1916 ൽ പഴയ റെയിൽ-റോഡ് ക്യാമ്പ് സ്ഥിതി ചെയ്തിരുന്നത്.

## അവലംബം
വർഗ്ഗം:അലാസ്കയിലെ പട്ടണങ്ങൾ
നൂർവിക്, അലാസ്ക

ലഘുചിത്രം|300x300ബിന്ദു|Noorvik, AK 

**നൂർവിക്**, വടക്കുപടിഞ്ഞാറെ ആർട്ടിക് ബറോയിലുൾപ്പെട്ട അലാസ്ക സംസ്ഥാനത്തെ ഒരു പട്ടണമാണ്. പ്രാഥമികമായി ഒരു ഇനുപ്യാറ്റ് (Inupiat) കളുടെ അധിവാസമേഖലയാകുന്നു. 2010 ലെ യു.എസ് സെൻസസ് അനുസരിച്ച് ജനസംഖ്യ 668 ആണ്. ഈ പട്ടണം നാന (NANA) നഗരസഭാമണ്ഡലത്തിലുൾപ്പെട്ടിരിക്കുന്നു. തദ്ദേശവാസികൾ ഇനുപ്യാഖ് ഭാക്ഷയുടെ ഒരു വകഭേദമായ നൂർവിക് ഇനുപ്യാഖ് എന്ന ഭാക്ഷയാണ് സംസാരിക്കുന്നത്. 
 
## ഭൂമിശ്സ്ത്രം
കോബുക് നദിയുടെ കൈവഴിയായ നസ്രുക് തോടിന്റെ വലത്തെ കരയിൽ നിലകൊള്ളുന്ന നൂർവിക് പട്ടണത്തിന്റെ അക്ഷാംശ രേഖാംശങ്ങൾ  66°50′14″N 161°2′12″W (66.837130, -161.036641) ആണ്. കോട്സിബ്യൂ നഗരത്തിന് 76 കിലോമീറ്റർ കിഴക്കായിട്ടാണ് നൂർവിക്കിന്റെ സ്ഥാനം. ഐക്യനാടുകളുടെ സെൻസസ് ബ്യൂറോയുടെ കണക്കുകളനുസരിച്ച് പട്ടണം 1.3 സ്ക്വയർ മൈലിൽ പരന്നു കിടക്കുന്നു. 

## കാലാവസ്ഥ
സമുദ്രനിരപ്പിന് 15 അടി മുകളിലാണ് നൂർവിക് സ്ഥിതി ചെയ്യുന്നത്. ശീതകാലം വളരെ തണുപ്പുള്ളതും ദൈർഘ്യമേറിയതുമാണ്. ശരാശരി താപനില പൂജ്യത്തിന് 9 ഡിഗ്രി താഴെ വരെയെത്തുന്നു. -45 ഡിഗ്രിയാണ് രേഖപ്പെടുത്തിയിട്ടുള്ള ഏറ്റവും കൂടിയ തണുപ്പ്.  വേനൽക്കാലത്തെ ശരാശരി ചൂട്  59 ഡിഗ്രി ഫാറൻഹീറ്റാണ്. വർഷത്തിൽ 10 ഇഞ്ച് മഴ ഇവിടെ ലഭിക്കുന്നു.

## ജനവിഭാഗങ്ങൾ
ഈ ചെറുപട്ടണത്തിലെ ജനസംഖ്യ  2010 ലെ കണക്കനുസരിച്ച് 668 ആണ്. ഇവടുത്തെ  ഭൂരിഭാഗം പേരും (88.2 ശതമാനം)  നേറ്റീവ് ഇന്ത്യൻ വർഗ്ഗതിൽപ്പെട്ടവരാണ്. തരം തിരിച്ചുള്ള പട്ടിക താഴെക്കാണിച്ചിരിരിക്കുന്നു. 

വർഗ്ഗം:അലാസ്കയിലെ പട്ടണങ്ങൾ